3. การประกอบธุรกิจของแต่ละสายผลิตภัณฑ์

ปัจจุบัน กลุ่มบริษัทมี 3 ธุรกิจหลัก ได้แก่ 

1. ธุรกิจเพลงและธุรกิจที่เกี่ยวเนื่องกับเพลง ได้แก่ ธุรกิจโชว์บิซ ธุรกิจบริหารศิลปิน 

 และธุรกิจดิจิตอล คอนเท้นท์ 

2. ธุรกิจสื่อ 

3. ธุรกิจภาพยนตร์ 

โดยสามารถสรุปรายละเอียดการประกอบธุรกิจของแต่ละสายผลิตภัณฑ์ได้ดังนี้

1. ธุรกิจเพลง

3.1 ลักษณะผลิตภัณฑ์หรือบริการ

การดำเนินธุรกิจเพลงของบริษัทเป็นการดำเนินงานที่ครบวงจร
คลอบคลุมตั้งแต่การสร้างสรรค์ผลงานเพลง การผลิตเป็นสินค้าเพลงในรูปแบบเทป ซีดี วีซีดี
และดีวีดีไปจนถึงการบริหารจัดเก็บค่าลิขสิทธิ์
นอกจากนี้ในกลุ่มบริษัทยังมีการดำเนินธุรกิจที่ต่อเนื่องมาจากธุรกิจเพลงอีก เช่น ธุรกิจดิจิตอล
ธุรกิจโชว์บิซ และธุรกิจการบริหารศิลปิน เพื่อเป็นการต่อยอดและสนับสนุนธุรกิจเพลงอีกด้วย

การสร้างสรรค์ผลงานเพลง เริ่มจากการแต่งเนื้อร้องและทำนอง การอัดเสียง
ผ่านการเรียบเรียงเสียงประสาน รวมไปจนถึงกระบวนการถ่ายทำมิวสิควีดีโอ
และการตัดต่อภาพจนเป็นผลงานที่สมบูรณ์มีคุณภาพ พร้อมที่จะนำไปผลิตเป็นมาสเตอร์ที่สมบูรณ์แบบ
โดยแต่ละค่ายเพลงจะสร้างสรรค์ผลงานในแนวเพลงที่ถนัด
ซึ่งมีความหลากหลายเพื่อครอบคลุมรสนิยมของลูกค้าแต่ละกลุ่ม
โดยกลุ่มบริษัทจัดโครงสร้างการทำการตลาดและประชาสัมพันธ์ของกลุ่มธุรกิจเพลง ออกเป็น 6
กลุ่มซึ่งเน้นแนวเพลงต่างกันไปดังนี้

- แนวเพลง Mainstream

- แนวเพลง Rock

- แนวเพลง Alternative และเพื่อชีวิต

- แนวเพลง Pop / Pop Rock

- แนวเพลง ลูกทุ่ง

- แนวเพลง อินดี้

นอกจากนี้ยังมีกลุ่มที่ดูแลการผลิตเพลงรวมฮิต (Compilation) และกลุ่ม GMM International
ซึ่งดูแลการดำเนินธุรกิจที่เกี่ยวกับการนำเพลงต่างประเทศเข้ามาจำหน่ายในประเทศไทย
การบริหารจัดเก็บค่าลิขสิทธิ์เพลงไทยในต่างประเทศ
และการบริหารศิลปินของบริษัทในต่างประเทศภายใต้ “ Cross Culture Project ” อีกด้วย

สำหรับ การผลิตและจัดจำหน่ายสินค้าเพลง บริษัท เอ็มจีเอ จำกัดซึ่งเป็นบริษัทในเครือ
ดำเนินธุรกิจรับจ้างผลิตซีดี วีซีดี
เป็นผู้รับผิดชอบในการนำมาสเตอร์เทปที่สมบูรณ์แบบจากกระบวนการสร้างสรรค์เพลง
ไปผลิตเป็นรูปแบบของเทป ซีดี และวีซีดี โดยทางบริษัทจีเอ็มเอ็ม แกรมมี่ จำกัด (มหาชน)
จะทำหน้าที่เป็นผู้จัดจำหน่ายสินค้าทั้งปลีก และส่งผ่านทางหน่วยธุรกิจค้าปลีกของบริษัท (Trading)
โดยหน่วยงานดังกล่าวจะกระจายสินค้าให้แก่ Modern Trade และ Traditional Trade
(ผู้ค้าส่ง และค้าปลีก) ทั่วประเทศ รวมทั้งร้านค้าปลีกของบริษัทเองภายใต้ชื่อ Imagine อีกด้วย

กลุ่มบริษัทยังดำเนินธุรกิจ บริหารและจัดเก็บค่าลิขสิทธิ์
โดยจัดเก็บค่าลิขสิทธิ์จากผู้ประกอบการภัตตาคาร ร้านอาหาร ร้านค้า สื่อวิทยุ ร้านคาราโอเกะ
ตู้คาราโอเกะ หรือผู้ประกอบการอื่นๆที่นำผลงานเพลงของทางบริษัทไปใช้ในทางการค้า
โดยบริษัทได้รับมอบหมายให้จัดเก็บค่าลิขสิทธิ์ผลงานเพลงของกลุ่มบริษัทและผลงานเพลงของเจ้าของลิขสิทธิ์ที่เป็นบุคคลภายนอกอื่นๆด้วย

นอกจากการดำเนินธุรกิจเพลงที่ครบวงจรดังกล่าว
กลุ่มบริษัทยังได้ดำเนินธุรกิจที่เกี่ยวเนื่องกับธุรกิจเพลงต่างๆ เช่น

-   ธุรกิจบริหารศิลปิน

  หน่วยงาน A RA TIST จะทำการคัดสรรและพัฒนาศิลปินใหม่ และยังดูแลจัดหางานให้กับศิลปิน
  ทั้งในส่วนของ Music และ Non-Music ซึ่งถือเป็นการสนับสนุนธุรกิจเพลงอีกทางหนึ่ง

-   ธุรกิจโชว์บิซ

  เป็นธุรกิจที่ใช้ทรัพยากรทั้งผลงานเพลงและศิลปินที่กลุ่มบริษัทมีอยู่ในการต่อยอดธุรกิจ
  ผ่านทางการจัดโชว์ ในรูปแบบของคอนเสิร์ตหลากหลายรูปแบบ เช่น Theme Concert หรือ
  คอนเสิร์ตเพื่อโปรโมทอัลบั้ม เป็นต้น

-   ธุรกิจดิจิตอล คอนเท้นท์

  เป็นการนำผลงานเพลงของบริษัทมาพัฒนาเป็นผลงานและบริการในรูปแบบตอล ได้แก่ การ
  download content เพลงของบริษัทผ่านช่องทางที่หลากหลาย เช่น โทรศัพท์มือถือ
  อินเตอร์เน็ต และ IPOD เป็นต้น

3.2 การตลาดและภาวะการแข่งขัน

3.2.1 นโยบายและลักษณะการตลาด

กลยุทธ์ในการแข่งขัน

-   ผลิตผลงานที่มีคุณภาพและมีความหลากหลายครอบคลุมทุกกลุ่มเป้าหมาย

    กลุ่มบริษัทเน้นการผลิตผลงานเพลงที่มีคุณภาพ นอกจากนี้
    เพื่อให้ผลงานเพลงของบริษัทครอบคลุมทุกกลุ่มเป้าหมาย
    บริษัทได้แบ่งแยกหน่วยงานในการสร้างสรรค์ผลงานเพลงแต่ละแนวออกเป็นกลุ่มเพลง 6
    กลุ่มตามความถนัด ด้วยทีมงานระดับมืออาชีพของวงการเพลงเมืองไทย
    และด้วยความพร้อมทางด้านการแข่งขันและผลิตภัณฑ์ที่หลากหลาย
    รวมทั้งคุณภาพของทีมงานและผลงาน สื่อภาพลักษณ์ที่ดีของศิลปินที่ได้ถ่ายทอดออกไป
    ทำให้ผลงานของบริษัทสามารถสนองตอบต่อความต้องการของผู้บริโภคได้เป็นอย่างดี
    ส่งผลให้ผลงานเพลงของกลุ่มบริษัทสามารถครองส่วนแบ่งการตลาดเพลงในประเทศไทยในทุกกลุ่มเป้าหมายทุกเพศทุกวัย

-   ธุรกิจบันเทิงที่ครบวงจร (Total Entertainment Platform)

    นอกเหนือจากการผลิตผลงานที่มีคุณภาพและมีความหลากหลายออกสู่สายตาผู้บริโภคแล้ว
    กลุ่มบริษัทยังมีโครงสร้างการดำเนินงานที่ครบวงจรสำหรับธุรกิจบันเทิง
    ทั้งในส่วนของการจัดจำหน่ายค้าส่งและปลีกในธุรกิจเพลง การบริหารการตลาดในด้านต่างๆ
    การมีธุรกิจสื่อที่เป็นของตนเอง ทั้งวิทยุ โทรทัศน์ สิ่งพิมพ์ และ ธุรกิจโทรทัศน์ดาวเทียม
    และเคเบิลทีวี รวมทั้งธุรกิจดิจิตอล
    ที่มีการร่วมมือกับคู่ค้าทางธุรกิจที่เป็นผู้ประกอบการให้บริการเครือข่ายโทรศัพท์มือถือชั้นนำในประเทศไทยในการพัฒนา
    และให้เสนอบริการใหม่ๆ ให้ตรงกับความต้องการของผู้บริโภคมากยิ่งขึ้น เช่น
    การให้บริการดาวน์โหลดเพลงแบบไม่จำกัด สำหรับผู้ที่สมัครเป็นสมาชิกรายเดือน
    (Subscription Model) เป็นต้น
    ซึ่งช่องทางการขายในแบบใหม่นี้ถือเป็นสื่อหนึ่งในการโฆษณาประชาสัมพันธ์
    และเป็นช่องทางการจำหน่ายที่มีศักยภาพสูงเพื่อจำหน่ายผลงานเพลงของกลุ่มบริษัท
    สิ่งเหล่านี้ทำให้กลุ่มบริษัทมีความได้เปรียบในการแข่งขัน สามารถกำหนดนโยบาย กลยุทธ์
    และวางแผนการตลาดได้อย่างเหมาะสมและมีประสิทธิภาพ
    และสามารถเข้าถึงกลุ่มลูกค้าได้ตรงกลุ่มเป้าหมายที่ต้องการสื่อสาร
    รวมทั้งการมีต้นทุนการผลิตและโฆษณาประชาสัมพันธ์ที่ต่ำ
    ซึ่งทำให้กลุ่มบริษัทได้รับประโยชน์สูงสุด

-   มีระบบการจัดจำหน่ายที่มีประสิทธิภาพ

  ปัจจุบันบริษัทได้นำระบบซอฟแวร์ที่มีประสิทธิภาพมาใช้กับการจัดจำหน่าย
  ซึ่งเอื้อประโยชน์เป็นอย่างมากในการกระจายสินค้าไปสู่กลุ่มเป้าหมายที่ถูกต้อง
  และทำให้การบริหารสินค้าคงคลังมีประสิทธิภาพมากยิ่งขึ้น ซึ่งในปี 2549
  บริษัทจะเข้าสู่ระบบผลิตระบบขายและระบบบริหารสินค้าคงคลังที่มีประสิทธิภาพเต็มรูปแบบ
  ซึ่งจะทำให้บริษัทสามารถใช้ข้อมูลดังกล่าวเพื่อควบคุมการผลิต วางกลยุทธ์ของร้านค้า
  วางนโยบายทางด้านการตลาด การจัดเก็บ และการบริหารสินค้าคงคลัง
  ได้มีประสิทธิภาพมากยิ่งขึ้นโดยการพัฒนาบนพื้นฐานของระบบงานที่มีชื่อเสียงเป็นอันดับหนึ่งของโลกคือ
  ระบบ SAP
  อันจะทำให้เพิ่มประสิทธิภาพในการบริหารธุรกิจทั้งสายได้มากขึ้นและนำหน้าคู่แข่งในอุตสาหกรรมเดียวกัน

-   มีลิขสิทธิ์เพลงและศิลปินในสังกัดที่สามารถสร้างมูลค่าเพิ่มทางการตลาดในอนาคต

  ในปัจจุบันกลุ่มบริษัทมีผลงานเพลงที่ผลิตในสังกัดเกือบ 20,000 เพลง และศิลปินในสังกัดกว่า
  400 คน ซึ่งนับเป็นสินทรัพย์ที่ทรงคุณค่า โดยเพลงทั้งหมดได้ถูกจัดเก็บไว้ใน Music Library
  ซึ่งสามารถนำมาผลิตและสร้างสรรค์เป็นผลงานใหม่ในรูปแบบต่างๆ ได้อย่างไร้ขีดจำกัด เช่น
  การรวมอัลบั้มในรูปแบบของคาราโอเกะ การรวมเพลงที่ได้รับความนิยม (Compilation)
  หรือการจัดทำดนตรีขึ้นมาใหม่ โดยใช้เนื้อร้องเดิม (cover) เป็นต้น
  ส่วนศิลปินในสังกัดของบริษัทนอกจากการออกอัลบั้มผลงานเพลงตามปกติแล้ว ยังจัดแสดงคอนเสิร์ต
  การรับงานจ้างต่างๆ รวมถึงการเป็น presenter โฆษณาสินค้า และการแสดงต่างๆ
  อย่างต่อเนื่อง
  ซึ่งทั้งหมดล้วนเป็นช่องทางในการสร้างรายได้ให้แก่บริษัทอย่างมีนัยสำคัญมาโดยตลอด

ลักษณะลูกค้าและกลุ่มลูกค้าเป้าหมาย

  ลูกค้าของสินค้าเพลงในรูปแบบของ เทป ซีดี วีซีดี และดีวีดีนั้นสามารถแบ่งได้เป็น 2
  ประเภทหลักๆ คือ Modern Trade (Discount Store) และ Traditional Trade
  (ผู้ค้าส่งและผู้ค้าปลีก) โดยในช่วง 3 ปีที่ผ่านมา มีสัดส่วนการขายให้แก่ลูกค้ารายใหญ่ 10
  รายแรกดังนี้

  หน่วย : ร้อยละ

  -------------------------------- --- ----------- ----------- -----------
                                       2549        2550        2551

  รายได้รวมกันของลูกค้า 10 รายแรก*         38.06       43.68       40.11
  -------------------------------- --- ----------- ----------- -----------

  * ไม่รวม ร้านค้า Imagine ทั้ง 158 สาขา เพราะเป็นบริษัทในเครือ

  ส่วนลูกค้าของการจัดเก็บค่าลิขสิทธิ์เพลงนั้น สามารถแบ่งได้เป็น 3 กลุ่มหลักๆ ได้แก่
  ร้านคาราโอเกะ ร้านอาหาร และผู้ประกอบการอื่นๆเช่น สถานีวิทยุ, สายการบิน
  และห้างสรรพสินค้า เป็นต้น

  ในระยะ 3 ปีที่ผ่านมาไม่มีสัดส่วนการขายให้แก่ลูกค้ารายใดรายหนึ่งเกินกว่าร้อยละ 30

การจำหน่ายและช่องทางการจำหน่าย

  สินค้าเพลงในรูปแบบของ เทป ซีดี วีซีดี และดีวีดีจะถูกจัดจำหน่ายผ่าน Modern Trade
  (Discount Store) และ Traditional Trade (ผู้ค้าส่งและผู้ค้าปลีก) ทั่วประเทศ
  คิดเป็นสัดส่วนประมาณร้อยละ 42 และ 58 ของยอดขาย ตามลำดับ โดยมีรายละเอียด ดังนี้

1)  Modern Trade (Discount store)

    รวมถึง เทสโก้-โลตัส คาร์ฟูร์และบิ๊กซี ซึ่งมีสาขาอยู่ทั่วประเทศเกือบ 400 สาขา

2)  Traditional Trade

-   ผู้ค้าส่ง ปัจจุบันกลุ่มบริษัทมีกลุ่มลูกค้าประเภทผู้ค้าส่งรายใหญ่ประมาณ 20 ราย
    กระจายอยู่ทั่วกรุงเทพฯ และต่างจังหวัด
    โดยทางกลุ่มผู้ค้าส่งจะทำการกระจายสินค้าไปยังผู้ค้าปลีก
    หลังจากนั้นก็จะผ่านช่วงต่อไปยังร้านค้าแผงเทปรายย่อยทั่วประเทศซึ่งมีอยู่ประมาณ 1,200
    ราย

-   ผู้ค้าปลีก เป็นการกระจายสินค้าโดยจัดจำหน่ายผ่านไปยังร้านค้าปลีกทั่วไป
    และร้านค้าปลีกประเภทสะดวกซื้อ เช่น 7-Eleven ปั๊มน้ำมัน ซึ่งมีสาขาอยู่ทั่วประเทศเกือบ
    4,700 สาขา รวมทั้งการค้าปลีกของกลุ่มบริษัทเป็นร้าน Imagine ซึ่งตั้งอยู่ในซูเปอร์สโตร์
    และ Discount Store ชั้นนำ
    โดยมีวัตถุประสงค์เพื่อกระจายสินค้าสู่มือผู้บริโภคได้ทั่วถึงและรวดเร็วขึ้น
    และเป็นการปรับเปลี่ยนช่องทางการจำหน่ายให้เหมาะสมกับสภาพตลาดค้าปลีกในปัจจุบัน โดย
    ณ วันที่ 31 ธันวาคม 2551 บริษัทมีร้าน Imagine อยู่ทั้งสิ้น 158 สาขา
    นอกจากนี้บริษัทยังเพิ่มช่องทางการกระจายสินค้า โดยการจัดตั้งหน่วย Mobile
    ซึ่งจะกระจายอยู่ในงานสินค้าและตามแหล่งช้อปปิ้งต่างๆ

  3.2.2 สภาพการแข่งขัน

  สำหรับสภาพโดยรวมนั้นธุรกิจเพลงมีการเปลี่ยนแปลงไปจากความก้าวหน้าของเทคโนโลยีที่เกี่ยวข้อง
  ทำให้เกิดช่องทางในการขายและรูปแบบบริการใหม่ๆ
  ผู้ประกอบการต่างๆแข่งขันกันในการสร้างมูลค่าเพิ่มจากการขายอัลบั้มเพลงตามปกติ
  เช่นขายลิขสิทธิ์เพลงสำหรับการให้บริการเสียงเพลงระหว่างรอสาย (Caller Ring)
  การดาวน์โหลดเพลงแบบเพลงเดียว และ การดาวน์โหลดเพลงทั้งอัลบั้ม
  การสมัครเป็นสมาชิกรายเดือนเพื่อได้รับสิทธิในการดาวน์โหลดเพลงเพื่อฟังแบบไม่จำกัดจำนวนเพลงในแต่ละเดือน
  หรือการฟังเพลงผ่านอินเตอร์เน็ต
  นอกจากนั้นยังมีการแข่งขันในการพัฒนาธุรกิจอื่นๆที่เกี่ยวข้องกับธุรกิจเพลง
  เช่นธุรกิจบริหารศิลปินทั้งใน และต่างประเทศ เพื่อสร้างมูลค่าเพิ่มให้กับทั้งศิลปินและผลงานเพลง

  ในปี 2551 ที่ผ่านมาธุรกิจเพลงเติบโตขึ้นจากช่องทางการขายในรูปแบบดิจิตอล คอนเท้นต์
  ในขณะที่ช่องทางการขายเพลงในรูปแบบของซีดี และวีซีดี ลดลง
  เพราะการเปลี่ยนพฤติกรรมของผู้บริโภค

  ส่วนแบ่งการตลาดและขนาดของคู่แข่งขัน

  ตลาดเพลงในประเทศไทยสามารถแบ่งออกเป็น 2 ประเภทใหญ่ ได้แก่ เพลงไทย
  และเพลงสากล โดยคิดเป็นสัดส่วนประมาณร้อยละ 90 และร้อยละ 10 ตามลำดับ
  โดยในส่วนของเพลงไทยยังแบ่งออกได้เป็นอีก 2 ประเภท คือ เพลงไทยสากล
  และเพลงไทยลูกทุ่ง
  โดยเพลงไทยสากลจะมีการพัฒนาแนวดนตรีอย่างหลากหลายและเปลี่ยนแปลงไปตามยุคตามสมัย
  ในขณะที่แนวเพลงไทยลูกทุ่งจะไม่ค่อยมีการเปลี่ยนแปลงมากนัก
  ส่วนใหญ่มักเป็นการนำเนื้อร้องเพลงเก่าซึ่งเป็นอมตะมาเปลี่ยนทำนองดนตรีใหม่ให้ทันสมัยมากขึ้น
  หรือบางอัลบั้มก็มีการแต่งเนื้อร้องและทำนองเพลงใหม่

  สำหรับส่วนแบ่งทางการตลาดของธุรกิจเพลงของบริษัท
  สามารถคิดเป็นสัดส่วนการครองส่วนแบ่งการตลาดสำหรับธุรกิจเพลงไทยได้ประมาณร้อยละ 70
  โดยบริษัทเป็นผู้นำทั้งในส่วนของเพลงไทยสากลและเพลงลูกทุ่ง
  ในปัจจุบันบริษัทมีคู่แข่งในธุรกิจเพลงมากกว่า 1บริษัท แต่มีคู่แข่งโดยตรงเพียง 1 บริษัทเท่านั้น
  ที่มีกลุ่มลูกค้าเป้าหมายที่ใกล้เคียงกัน

  แนวโน้มภาวะอุตสาหกรรมและการแข่งขัน

  สำหรับแนวโน้มในปี 2552 บริษัทคาดว่าการแข่งขันจะมีความรุนแรงเพิ่มขึ้น
  ในแง่ของความพยายามจากผู้ประกอบการในการสร้างสรรค์ความแปลกใหม่
  และความหลากหลายเพื่อนำเสนอผลงานสู่ผู้บริโภค รวมถึงมีการแบ่งกลุ่มเป้าหมายโดยมี
  segmentation ที่ชัดเจนขึ้น
  นอกจากนี้ยังจะเป็นการแข่งขันกันในแง่ของการขยายช่องทางในการสร้างรายได้ใหม่ๆ
  ที่เป็นการใช้ประโยชน์จาก Music Library และศิลปินในสังกัดของตน
  รวมถึงการใช้ประโยชน์จากเทคโนโลยีใหม่ๆ ที่จะเกิดขึ้นในอนาคต
  ซึ่งรวมถึงการพัฒนาประสิทธิภาพของเครื่องลูกข่ายโทรศัพท์มือถือเอง
  ที่จะเอื้อประโยชน์ต่อการแปลงผลงานเพลงต่างๆ ให้อยู่ในรูปแบบดิจิตอล
  ซึ่งจะทำให้การดาวน์โหลด Digital Content จากผู้ใช้โทรศัพท์มือถือจะไม่จำกัดอยู่เพียงแค่
  Ringtone ภาพ หรือ Picture Message เท่านั้นแต่จะรวมถึงการดาวน์โหลดเพลงโดยตรง
  หรือผู้ประกอบการให้บริการ broadband ก็มีการพัฒนาระบบ internet
  ซึ่งจะทำให้ผู้ใช้สามารถดาวน์โหลดผลิตภัณฑ์ต่างๆได้สะดวก และรวดเร็วขึ้น
  รวมถึงเกมส์ออนไลน์ต่างๆ
  และปัจจัยสำคัญที่จะเป็นตัวกำหนดความสำเร็จของผู้ประกอบการแต่ละรายในอนาคต ก็คือ
  content ที่มีอยู่ ซึ่งคือขนาด และคุณภาพของ Music Library และ
  ศิลปินในสังกัดที่จะสามารถนำมาใช้ประโยชน์ได้อย่างไม่มีขีดจำกัด

  จากสภาพการณ์ที่กล่าวมาข้างต้น บริษัทฯ มองว่าธุรกิจดิจิตอล มีแนวโน้มที่จะเติบโตขึ้นอย่างมาก
  จากการการให้บริการในรูปแบบ Buffet Download หรือ ดาวน์โหลดแบบไม่จำกัดจำนวนเพลง
  ในขณะที่ช่องทางรายได้จากการชายซีดี วีซีดี และ ดีวีดี
  นั้นจะหันไปเน้นกลุ่มลูกค้าที่ต้องการคุณภาพเสียงชั้นดี
  และเป็นผู้ที่ชื่นชอบในศิลปินอย่างแท้จริงโดยจะเน้นการออกแบบให้อยู่ในรูปแบบของการสะสมมากขึ้น
  นอกจากนี้ธุรกิจเพลงยังมีการขยายตัวจากในประเทศ ไปสู่รูปแบบที่เป็น cross culture
  มากขึ้น ทั้งในรูปแบบของศิลปินและเพลง ดังจะเห็นได้จากการที่บริษัท entertainment ต่างๆ
  ในประเทศไทยมีการนำเข้าศิลปินจากประเทศในเอเชีย
  เพื่อสนองความต้องการให้กับกลุ่มเป้าหมาย และค่ายเพลงต่างในเมืองไทย
  ก็เริ่มที่จะส่งศิลปินไทยไปยังประเทศต่างในเอเชีย เช่น เกาหลี ญี่ปุ่น มาเลเซีย และจีน เป็นต้น
  โดยเป้าหมายในการไปคือตั้งเป้าไปยังกลุ่มคนไทยที่อยู่ในต่างประเทศที่คิดถึงเพลงไทยในรูปแบบของ
  homesick business และกลุ่มคนต่างประเทศที่ชื่นชอบในเพลงไทย และศิลปินไทย

  3.3 การจัดหาผลิตภัณฑ์หรือบริการ

  3.3.1 การจัดให้ได้มาซึ่งผลิตภัณฑ์เพื่อจำหน่าย

  องค์ประกอบสำคัญในการสร้างสรรค์และจัดจำหน่ายผลงานเพลงมีดังนี้

  1) เนื้อร้องและทำนอง

  บริษัทมี Producer
  บุคลากรฝ่ายผลิตเพลงที่มีความสามารถที่ทำหน้าที่ผลิตผลงานที่มีคุณภาพและมีถนัดในแนวเพลงที่หลากหลาย
  โดยมีบุคลากรที่เกี่ยวกับการสร้างสรรค์เพลงทั้งหมด มากกว่า 200 คน
  นอกจากนี้ยังมีผลงานเพลงอีกประมาณกว่า 20,000 เพลงที่เป็นลิขสิทธิ์ของบริษัท อยู่ใน Music
  Library
  ซึ่งเป็นผลงานเพลงที่มีคุณภาพสามารถนำมาผลิตและสร้างสรรค์เป็นผลงานใหม่ในรูปแบบต่างๆได้

  2) ศิลปิน

  มีศิลปินมากมายทั้งชาย หญิงและกลุ่มศิลปิน ณ สิ้นปี 2551 บริษัทมีศิลปินในสังกัดมากกว่า 400 คน

  3) สตูดิโอ

  มีห้องอัดเสียง และห้องตัดต่อ บริหารโดยบริษัท จีเอ็มเอ็ม สตูดิโอ จำกัด
  ซึ่งเน้นการควบคุมคุณภาพการผลิตทั้งมาสเตอร์เพลงและรายการโทรทัศน์ต่างๆ

  4) โรงงาน คลัง และศูนย์กระจายสินค้า

  กลุ่มบริษัทมีโรงงาน คลังสินค้าและศูนย์กระจายสินค้าบันเทิง (Distribution Center)
  ตั้งอยู่เลขที่ 36/1, 36/5 สุขุมวิท 69 แขวงพระโขนงเหนือ เขตวัฒนา กรุงเทพฯ
  มีพื้นที่ใช้สอยรวมทั้งสิ้น 6,606 ตารางเมตร ซึ่งกำลังการผลิตเทปเพลง ซีดี และ วีซีดี
  พร้อมทั้งปริมาณการผลิตจริงในระยะ 3 ปี ย้อนหลังเป็นดังนี้

  --------------------------------- ------------ ------------ ------------
  เทป                               ปี 2549       ปี 2550       ปี 2551

  กำลังการผลิตเต็มที่ (หน่วย)             38,232,000   38,232,000   38,232,000

  ปริมาณการผลิตปกติ * (หน่วย)           12,744,000   12,744,000   12,744,000

  ปริมาณการผลิตจริง** (หน่วย)           2,404,950    1,313,727    703,155

  อัตราการใช้กำลังการผลิต (ร้อยละ)       6.29         3.44         1.84%

  อัตราเพิ่มของปริมาณการผลิต (ร้อยละ)     (55)         (45)         (46)

  จำนวนกะที่สามารถผลิตเต็มที่ (กะ)        2            2            2

  จำนวนกะที่ผลิตปกติ (กะ)               2.0          2            0.3

  จำนวนกะที่ผลิตจริง (กะ)               0.2          0.1          0.1
  --------------------------------- ------------ ------------ ------------

  --------------------------------- ------------ ------------ ------------
  ซีดี                                ปี 2549       ปี 2550       ปี 2551

  กำลังการผลิตเต็มที่ (หน่วย)             12,744,000   12,744,000   12,744,000

  ปริมาณการผลิตปกติ * (หน่วย)           8,920,800    8,920,800    8,920,800

  ปริมาณการผลิตจริง (หน่วย)             7,920,435    7,878,939    7,117,955

  อัตราการใช้กำลังการผลิต (ร้อยละ)       62.15        61.82        55.85

  อัตราเพิ่มของปริมาณการผลิต (ร้อยละ)     (1.2)        (0.5)        (9.7)

  จำนวนกะที่สามารถผลิตเต็มที่ (กะ)        2            2            2

  จำนวนกะที่ผลิตปกติ (กะ)               1.1          1.1          0.7

  จำนวนกะที่ผลิตจริง (กะ)               0.9          0.9          0.8
  --------------------------------- ------------ ------------ ------------

  --------------------------------- ------------ ------------ ------------
  วีซีดี                               ปี 2549       ปี 2550       ปี 2551

  กำลังการผลิตเต็มที่ (หน่วย)             19,116,000   19,116,000   19,116,000

  ปริมาณการผลิตปกติ* (หน่วย)            16,567,200   16,567,200   16,567,200

  ปริมาณการผลิตจริง (หน่วย)             14,266,720   12,172,014   9,775,993

  อัตราการใช้กำลังการผลิต (ร้อยละ)       74.63        63.67        51.14

  อัตราเพิ่มของปริมาณการผลิต (ร้อยละ)     (10)         (15)         (20)

  จำนวนกะที่สามารถผลิตเต็มที่ (กะ)        2.0          2.0          2.0

  จำนวนกะที่ผลิตปกติ (กะ)               1.2          1.2          0.9

  จำนวนกะที่ผลิตจริง (กะ)               0.9          0.7          0.6
  --------------------------------- ------------ ------------ ------------

  * ณ เวลาการผลิตปกติ 8 ชั่วโมงต่อวัน

  ** อัตราการผลิตเทปลดลงต่อเนื่องและมีสาระสำคัญ
  เนื่องจากแนวโน้มความต้องการของผู้บริโภคในผลิตภัณฑ์รูปแบบเทปลดลงจากการความก้าวหน้าด้านอุปกรณ์เครื่องเสียงและเทคโนโลยี
  อย่างไรก็ตามบริษัทยังดำเนินงานสายการผลิตนี้
  เพื่อรองรับสินค้าประเภทเพลงลูกทุ่งและสินค้าเพลงที่เน้นตลาด Mass

รายชื่อศิลปินที่มียอดจำหน่ายสูงสุด 10 อันดับแรก

+---+--------------+------+--------------+------+---------------+----+
| ล | ปี 2549       |      | ปี 2550       |      | ปี 2551        |    |
| ำ |              |      |              |      |               |    |
| ด |              |      |              |      |               |    |
| ับ |              |      |              |      |               |    |
+===+==============+======+==============+======+===============+====+
|   | ชื่อศิลปิน       | ส    | ชื่อศิลปิน       | ส    | ชื่อศิลปิน        | ส  |
|   |              | ัดส่วน |              | ัดส่วน |               | ัดส |
|   |              |      |              |      |               | ่วน |
+---+--------------+------+--------------+------+---------------+----+
| 1 | ต่าย อรทัย     | 5    | ต่าย อรทัย     | 5    | ตั๊กแตน ชลดา    | 4  |
| . | ดาบคำ        | .81% | ดาบคำ        | .81% | จุลทองกลาง     | .5 |
|   |              |      |              |      |               | 3% |
+---+--------------+------+--------------+------+---------------+----+
| 2 | ศิริพร อำไพพงษ์ | 5    | ศิริพร อำไพพงษ์ | 5    | ต่าย อรทัย      | 4  |
| . |              | .34% |              | .34% | ดาบคำ         | .4 |
|   |              |      |              |      |               | 1% |
+---+--------------+------+--------------+------+---------------+----+
| 3 | ธงชัย         | 5    | ธงชัย         | 5    | ไผ่ พงศธร      | 4  |
| . | แมคอินไตย์     | .01% | แมคอินไตย์     | .01% | ศรีจันทร์        | .3 |
|   |              |      |              |      |               | 1% |
+---+--------------+------+--------------+------+---------------+----+
| 4 | พั้นซ์ – วรกาญน์ | 3    | พั้นซ์ – วรกาญน์ | 3    | บี้ สุกฤษฎิ์       | 3  |
| . |              | .59% |              | .59% | วิเศษแก้ว       | .1 |
|   |              |      |              |      |               | 0% |
+---+--------------+------+--------------+------+---------------+----+
| 5 | เสก – เสกสรร | 3    | เสก – เสกสรร | 3    | ธงชัย แมคอินไตย์ | 2  |
| . |              | .52% |              | .52% |               | .7 |
|   | ศุขพิมาย       |      | ศุขพิมาย       |      |               | 8% |
+---+--------------+------+--------------+------+---------------+----+
| 6 | อัสนี&วสันต์     | 3    | อัสนี&วสันต์     | 3    | ศิริพร อำไพพงษ์  | 2  |
| . | โชติกุล        | .35% | โชติกุล        | .35% |               | .4 |
|   |              |      |              |      |               | 6% |
+---+--------------+------+--------------+------+---------------+----+
| 7 | วง CLASH     | 3    | วง CLASH     | 3    | เอิร์น สุรัตน์กานต์ | 2  |
| . |              | .25% |              | .25% |               | .2 |
|   |              |      |              |      | พรรคเจริญ      | 8% |
+---+--------------+------+--------------+------+---------------+----+
| 8 | พี สะเดิด      | 2    | พี สะเดิด      | 2    | ดา เอ็นโดรฟิน   | 2  |
| . |              | .79% |              | .79% |               | .0 |
|   |              |      |              |      |               | 9% |
+---+--------------+------+--------------+------+---------------+----+
| 9 | ปาล์มมี่ อีฟ     | 1    | ปาล์มมี่ อีฟ     | 1    | อัสนี&วสันต์      | 1  |
| . | ปานเจริญ      | .82% | ปานเจริญ      | .82% | โชติกุล         | .9 |
|   |              |      |              |      |               | 4% |
+---+--------------+------+--------------+------+---------------+----+
| 1 | Best of the  | 1    | Best of the  | 1    | คิ้ม Concert    | 1  |
| 0 | Year Project | .72% | Year Project | .72% | Project       | .9 |
| . |              |      |              |      |               | 2% |
+---+--------------+------+--------------+------+---------------+----+
|   | รวม          | 3    | รวม          | 3    | รวม           | 2  |
|   |              | 6.2% |              | 6.2% |               | 9. |
|   |              |      |              |      |               | 8% |
+---+--------------+------+--------------+------+---------------+----+

  จะเห็นได้ว่าศิลปินของบริษัทเป็นศิลปินที่ได้รับความนิยมยาวนาน
  และมีกลุ่มศิลปินรุ่นใหม่ในกลุ่มเพลงแนวต่างๆที่ได้รับความนิยมในอัตราที่สูงเช่นกัน

  3.3.2 จำนวนผู้จำหน่ายวัตถุดิบ

  วัตถุดิบที่ใช้ในการผลิต เทป ซีดี และ วีซีดี ได้แก่ เม็ดพลาสติก สี และ แลคเคอร์ เป็นต้น
  ซึ่งส่วนใหญ่เป็นวัตถุดิบที่จัดหาได้ภายในประเทศและมีปริมาณการใช้ในแต่ละปีใกล้เคียงกัน
  โดยกลุ่มบริษัทมีความสัมพันธ์อันดีระหว่างผู้จำหน่ายวัตถุดิบแต่ละราย
  จึงทำให้ไม่มีปัญหาในการจัดหาวัตถุดิบ นอกจากนี้
  เนื่องจากผู้ประกอบการที่ผลิตวัตถุดิบต่างๆมีจำนวนมากรายในประเทศ
  ดังนั้นกลุ่มบริษัทจึงสามารถจัดหาวัตถุดิบต่างๆ ได้จากผู้จัดจำหน่ายรายอื่นได้เช่นกัน
  ทั้งนี้การบริหารวัตถุดิบจะสอดคล้องกับคำสั่งการผลิตเป็นสำคัญ
  ในกรณีที่ความต้องการของปริมาณสินค้าเป็นจำนวนมากหรือเครื่องจักรที่ใช้ในการผลิตเกิดชำรุดหรืออยู่ระหว่างแก้ไข
  กลุ่มบริษัทจะว่าจ้างผู้ผลิตรายอื่นทดแทน
  ภายใต้สัญญารักษาความลับที่รัดกุมเพื่อป้องกันการลักลอบทำซ้ำ

  3.3.2 ผลกระทบต่อสิ่งแวดล้อม

  - ไม่มี –

  3.4 งานที่ยังไม่ได้ส่งมอบ

-ไม่มี –

ธุรกิจสื่อ

  ภาพรวมของการใช้งบโฆษณาผ่านสื่อทุกประเภทในปี 2551 เทียบกับปี 2550
  ปรับตัวลดลงเล็กน้อยจาก 92,010 ล้านบาท เป็น 89,488 ล้านบาท หรือลดลงร้อยละ 2.75
  ส่วนหนึ่งมีสาเหตุมาจากการชะลอตัวของการเติบโตของเศรษฐกิจในประเทศโดยรวม
  การชะลอตัวของเศรษฐกิจโลก และปัญหาความไม่มีเสถียรภาพทางการเมือง
  เหตุผลดังกล่าวทำให้เจ้าของสินค้าต่างๆ ไม่มั่นใจในการเศรษฐกิจและการเมืองของประเทศ
  จึงลดการใช้จ่ายในการโฆษณาลง เพื่อรอดูสถานการณ์อีกครั้ง
  ตัวเลขการใช้งบโฆษณาผ่านสื่อประเภทต่างๆ ณ วันที่ 31 ธันวาคม 2551 พบว่า
  สื่อโทรทัศน์ยังคงเป็นสื่อที่ได้รับความนิยมสูงสุด มีส่วนแบ่งการตลาดอยู่ประมาณร้อยละ 57.14
  รองลงมาเป็นสื่อหนังสือพิมพ์ร้อยละ 17.08 สื่อวิทยุร้อยละ 7.75 สื่อนิตยสารร้อยละ 6.51
  สื่อโรงภาพยนตร์ร้อยละ 4.66 สื่อกลางแจ้งและสื่ออื่นๆ ร้อยละ 6.86 (ที่มา: บริษัท นีลเส็น
  มีเดีย รีเสิร์ช (ประเทศไทย) จำกัด)

สัดส่วนค่าใช้จ่ายโฆษณาในสื่อต่างๆ ในปี 2551

มูลค่าค่าใช้จ่ายโฆษณาทุกสื่อในปี 2551 เท่ากับ 89,488 ล้านบาท

 [] 

มูลค่าค่าใช้จ่ายโฆษณาในสื่อต่างๆ (ล้านบาท)

  []

  ทั้งนี้ การประกอบธุรกิจของกลุ่มบริษัทแบ่งออกเป็น 4 ธุรกิจ ตามประเภทของสื่อ ได้แก่
  ธุรกิจวิทยุ ธุรกิจโทรทัศน์ ธุรกิจสิ่งพิมพ์
  และธุรกิจสร้างสรรค์และบริหารงานกิจกรรมโดยมีรายละเอียดดังนี้

ธุรกิจวิทยุ

3.1 ลักษณะผลิตภัณฑ์หรือบริการ

  ผลิตภัณฑ์หลักของธุรกิจวิทยุ คือ การผลิตรายการวิทยุเพื่อออกอากาศผ่านสถานีวิทยุกระจายเสียง
  โดยการเข้าร่วมประมูลเวลาจัดรายการวิทยุในระบบเอฟเอ็มจากสถานีวิทยุต่างๆ
  เพื่อนำมาประกอบธุรกิจในเชิงพาณิชย์ โดยในปี 2551
  กลุ่มบริษัทมีรายการวิทยุของกลุ่มบริษัททั้งสิ้น 4 รายการ โดยแยกได้ดังนี้

  รายการที่ดำเนินการอยู่ ณ 31 ธันวาคม 2551

+-----------+--------------+---------------+-------------+-----------+
|   สถานีวิทยุ |   วัน /       |   ลักษณะรายการ |             |   สัมปทาน  |
|           |   เ          |               |  กลุ่มเป้าหมาย |           |
|           | วลาออกอากาศ/ |               |             |           |
|           |   รัศมีครอบคลุม |               |             |           |
+===========+==============+===============+=============+===========+
|   F.M.    |   ทุกวัน ตลอด  | รายการวิทยุยอด  |   กล        |   คณะ     |
|   106.5   |   24 ชั่วโมง / | นิยมของคนทำงาน | ุ่มคนทำงานทั้งช | กรรมการกิจ |
|   MHz.    |              | ที่เปิดเพลงเพราะ | ายและหญิงอายุ | การโทรคมน |
|           |   กรุงเทพฯ    | และมีกิจ        |   35 ปีขึ้นไป  | าคมแห่งชาติ |
|   Green   |   ปริมณฑล     | กรรมดีๆเพื่อสังคม |             |           |
|   Wave    |   เพชรบุรี     |               |             |           |
|           |              |               |             |           |
|   []      |  ประจวบคีรีขันธ์ |               |             |           |
+-----------+--------------+---------------+-------------+-----------+
|   F.M.    |   ทุกวัน ตลอด  | คลื่นบันเทิงอันดับ  |   วัยร       |   สถานีว   |
|   94.0    |   24 ชม.     | 1 คลื่นแรก      | ุ่นและคนทำงาน | ิทยุกองทัพบก |
|   MHz.    |              | และคลื่นเด      |   อายุระหว่าง |           |
|           |   กรุงเทพฯ    | ียวในประเทศไทย |   18-30 ปี   |           |
|   EFM     |   ปริมณฑล     |               |   ที่ชื่นช      |           |
|           |   อ่างทอง     |               | อบความทันสมัย |           |
|   []      |   กาญจนบุรี    |               |   และติด     |           |
|           |              |               | ตามข่าวคราวค |           |
|           |   ชลบุรี       |               | วามเคลื่อนไหว |           |
|           |   (บางส่วน)   |               |   (Trend)   |           |
|           |   และราชบุรี   |               |   ในแวด     |           |
|           |              |               | วงบันเทิงต่างๆ |           |
+-----------+--------------+---------------+-------------+-----------+
|   F.M.    |   ทุกวัน ตลอด  | รายการวิทย     | วัยรุ่น        | สถานีวิท    |
|   91.5    |   24 ชั่วโมง / | ุยอดนิยมของวัยรุ่น | ทั้งชายและหญิง | ยุยานเกราะ |
|   MHz.    |              | และคนรุ่นใหม    | อายุระหว่าง   |           |
|           |   กรุงเทพฯ    | ่ที่ชอบความทันสมัย | 15 ปี ถึง 24  |           |
|   Hot     |   ปริมณฑล     | ไม่จำเจ        | ปี           |           |
|   Wave    |   อยุธยา      |               |             |           |
|   [1]     |   สระบุรี      |               |             |           |
|           |              |               |             |           |
|   []      |              |               |             |           |
+-----------+--------------+---------------+-------------+-----------+
|   F.M.    |   ทุกวัน ตลอด  | รายการวิทย     |             |   สถานีวิท  |
|   89.0    |   24 ชั่วโมง / | ุที่เปิดเพลงเพราะ |  กลุ่มคนทำงาน | ยุยานเกราะ |
|   MHz.    |              | ฟังง่ายๆ สบายๆ  | ทั้งชายและหญิง |           |
|           |   กรุงเทพฯ    | ทั้งเพลงไ       |   อายุระหว่าง |           |
|   Banana  |   ปริมณฑล     | ทยและเพลงสากล |   24 ปี ถึง   |           |
|   FM [2]  |              | ในสไตล์ Easy   |   34 ปี      |           |
|           |   ชลบุรี       | Listening     |             |           |
|   []      |              | โ             |             |           |
|           |              | ดยเน้นการเปิดเพ |             |           |
|           |              | ลงเพราะต่อเนื่อง |             |           |
+-----------+--------------+---------------+-------------+-----------+

3.2 การตลาดและภาวะการแข่งขัน

3.2.1 นโยบายและลักษณะการตลาด

กลยุทธ์ในการแข่งขัน

-   ผลิตผลงานที่มีคุณภาพและมีรูปแบบการจัดรายการที่โดดเด่น

    เนื่องจากธุรกิจวิทยุในปัจจุบันมีการแข่งขันค่อนข้างสูง
    การเลือกซื้อโฆษณาของลูกค้าจะพิจารณาจากรายการวิทยุที่ได้รับความนิยมและมีคุณภาพเป็นสำคัญ
    ดังนั้นกลุ่มธุรกิจวิทยุจึงได้ตระหนักและให้ความสำคัญในการผลิตผลงานที่มีคุณภาพ
    โดยการกำหนดรูปแบบรายการที่ชัดเจน
    การปรับปรุงรายการอย่างต่อเนื่องไม่ว่าจะเป็นในด้านเนื้อหาสาระและความบันเทิง
    การนำเสนอรูปแบบรายการที่แปลกใหม่
    การกำหนดกลุ่มเป้าหมายของผู้ฟังที่ชัดเจนและครอบคลุมทุกกลุ่มเป้าหมาย
    รวมทั้งการปรับปรุงและพัฒนาเทคโนโลยีให้ล้ำหน้าทันสมัยอยู่เสมอ
    เพื่อให้รายการมีคุณภาพและเป็นที่นิยมในกลุ่มผู้ฟังให้มากที่สุด

-   ทีมงานและบุคลากรที่มีประสิทธิภาพ

    ทีมงานและบุคลากรสำหรับกลุ่มธุรกิจวิทยุของบริษัทฯ
    เป็นมืออาชีพที่มีประสบการณ์ในวงการวิทยุอย่างต่อเนื่องและยาวนาน
    มีผลงานและภาพพจน์ที่ดีเสมอมา โดยเฉพาะนักจัดรายการที่มีความสามารถในการตอบโต้
    (Interact) ต่อผู้ฟัง ซึ่งเป็นส่วนสำคัญหนึ่งในการติดตามรับฟังของผู้ฟังตลอดเวลา
    และความสามารถในการจัดรายการที่ทันสมัย
    โดยรายการวิทยุทุกคลื่นของกลุ่มบริษัทได้รับความนิยมติดอันดับต้นๆ
    ของการจัดอันดับสถานีวิทยุที่มีผู้ฟังมากที่สุดของทุกการสำรวจมาโดยตลอด

-   มีนโยบายด้านการตลาดที่ยืดหยุ่นและสร้างสรรค์

    ด้านราคา

    กลุ่มธุรกิจวิทยุได้ใช้กลยุทธ์ทางการตลาดในด้านราคาแบบเหมารวม (Package) โดยมี
    package ในราคาที่คุ้มค่าให้ลูกค้าเลือกได้ เพื่อให้สอดคล้องตามงบประมาณของลูกค้า
    นอกจากนี้กลุ่มธุรกิจวิทยุยังมีการให้ส่วนลดสำหรับลูกค้าที่มีการเซ็นสัญญาในระยะยาว
    เพื่อความต่อเนื่องในการบริหารงบประมาณของลูกค้า

    ด้านการให้บริการกับลูกค้า

    กลุ่มธุรกิจวิทยุได้ให้ความสำคัญกับการให้บริการที่ดีเลิศแก่ลูกค้าของกลุ่มบริษัท
    โดยมีการจัดอบรมให้แก่พนักงานของกลุ่มบริษัทอย่างต่อเนื่อง
    เพื่อให้พนักงานมีความรู้ความเข้าใจในงานด้านสื่อ
    โดยเฉพาะงานด้านวิทยุและพร้อมที่จะให้บริการกับลูกค้าในทุกรูปแบบไม่ว่าจะเป็นก่อนการขาย
    (ช่วยลูกค้าเลือกสินค้าให้เหมาะกับ Concept คลื่น) ระหว่างการขาย
    (ติดตามผลระหว่างออกอากาศให้กับลูกค้า) หรือหลังการขาย
    (สรุปและประเมินผลตอบรับที่ได้จากกลุ่มเป้าหมายให้กับลูกค้า)

    ด้านกิจกรรมส่งเสริมการขาย

    กลุ่มธุรกิจวิทยุจะมุ่งเน้นการทำกิจกรรมร่วมกันระหว่างทางรายการและผู้ฟัง
    มีการจัดกิจกรรมนอกสถานที่ในหลายรูปแบบ
    ไม่ว่าจะเป็นการท่องเที่ยวทั้งในประเทศและต่างประเทศ
    การจัดคอนเสิร์ตและการประกวดแข่งขันในรูปแบบต่างๆ เป็นต้น
    ทั้งนี้เพื่อตอบสนองความต้องการของลูกค้าของกลุ่มวิทยุ ซึ่งมีทั้ง 2 กลุ่ม
    คือกลุ่มผู้ฟังและกลุ่มผู้ซื้อสื่อโฆษณา

-   วิทยุบนอินเตอร์เน็ต

    กลุ่มธุรกิจวิทยุได้นำเอาความบันเทิงด้านเสียงเพลงมาผนวกกับเทคโนโลยีในปัจจุบัน
    และถ่ายทอดผ่านระบบบรอดแบรนด์ เซอร์วิส หรือ Internet
    ทำให้กลุ่มธุรกิจวิทยุสามารถนำเสนอความบันเทิงด้านเสียงเพลงผ่านทางอินเตอร์เน็ตที่สามารถเข้าถึงได้ทุกที่ในทุกมุมโลก
    ที่มีการใช้งานเป็นแห่งแรกของเมืองไทยโดยเปิดบริการเต็มรูปแบบภายใต้ชื่อ
    www.atimemedia.com
    อันจะช่วยลดข้อจำกัดของเขตพื้นที่กระจายเสียงที่ไม่สามารถรับคลื่นความถี่ได้หรือในต่างประเทศด้วยการกระจายเสียง
    ที่ไม่มีขีดจำกัดด้านพรมแดน นอกจากนี้ กลุ่มธุรกิจวิทยุก็ยังมี website
    ของแต่ละรายการวิทยุที่มีเนื้อหาในรูปแบบของ Multimedia Content
    ให้รับฟังรายการวิทยุสดๆ ที่นำมาเพิ่มช่องทางให้ได้รับฟังผ่านทาง Internet
    (Re-Broadcasting) ด้วยคุณภาพเสียงที่ชัดเจน
    รวมทั้งกิจกรรมอื่นๆที่ร่วมสนุกในรายการวิทยุและบน internet อีกด้วย
    โดยได้เปิดบริการไปแล้วทั้ง 4 รายการ ดังนี้คือ

    www.89banana.fm : website ของรายการ F.M.89.0 MHz. Banana FM [3]

    www.hotwave.fm : website ของรายการ F.M. 91.5 MHz. Hot Wave[4]

    www.efm.fm : website ของรายการ F.M. 94.0 MHz. EFM

    www.greenwave.fm : website ของรายการ F.M. 106.5 MHz. Green Wave

    ในปี 2009 ทางกลุ่มธุรกิจวิทยุจึงได้กลับมาพัฒนา www.atimemedia.com Online
    Channel for Music Mania!! ขึ้นมาอีกครั้ง ด้วยการผุดไอเดียการนำเสนอเนื้อหาแบบ
    multimedia เต็มรูปแบบ ทั้งภาพ เสียง รวมทั้งความมันส์ไร้ขีดจำกัด โดยการเพิ่ม
    Content ที่มีชื่อว่า iChannel สถานีโทรทัศน์บนอินเตอร์เนต สำหรับคนรักเสียงเพลง
    โดยจะแพร่ภาพทั้งคอนเสิร์ตที่เคยผ่านมามิวสิควิดีโอใหม่ มิวสิควิดีโอเก่า สกู๊ปเด็ดๆ
    จากเหล่าศิลปินที่คุณชื่นชอบ
    รวมถึงเบื้องลึกเบื้องหลังแวดวงบันเทิงที่ไม่สามารถหาดูได้ที่ไหนอย่างแน่นอน

กลุ่มลูกค้าเป้าหมาย

  รายได้ของธุรกิจวิทยุมาจากการขายโฆษณาเป็นส่วนใหญ่ และลักษณะลูกค้าของธุรกิจสื่อวิทยุ
  สามารถจำแนกได้ 2 ประเภท ดังนี้

1)  กลุ่มลูกค้าที่เป็นบริษัทโฆษณา (Agency) บริษัทโฆษณาจะซื้อเวลาโฆษณาจากผู้ผลิตรายการ
    และจะเป็นผู้เสนอการจัดสรรและวางแผนการใช้สื่อโฆษณาของลูกค้าผู้เป็นเจ้าของสินค้า

2)  ลูกค้าโดยตรง (Direct Customer) เป็นกลุ่มลูกค้าผู้ประกอบการในธุรกิจต่างๆ
    ที่ซื้อเวลาโฆษณาจากผู้ผลิตรายการโดยตรง

  การจำหน่ายและช่องทางการจำหน่าย

  ช่องทางการจำหน่ายของกลุ่มธุรกิจสื่อวิทยุจะเป็นลักษณะของการผ่านบริษัทโฆษณาประมาณร้อยละ
  55 ของยอดขาย และขายตรงให้กับลูกค้าประมาณร้อยละ 45 ของยอดขาย

  สัดส่วนการขายให้แก่ลูกค้ารายใหญ่ 10 รายแรกต่อรายได้ในช่วง 3 ปีที่ผ่านมา

  หน่วย : ร้อยละ

  -------------------------------- ------------- ------------- ------------
                                   2549          2550          2551

  รายได้รวมกันของลูกค้า 10 รายแรก      48.48         46.60         43.08
  -------------------------------- ------------- ------------- ------------

  ในระยะ 3
  ปีที่ผ่านมากลุ่มธุรกิจสื่อวิทยุไม่มีสัดส่วนการขายให้แก่ลูกค้ารายใดรายหนึ่งเกินกว่าร้อยละ 31.1
  ของรายได้รวมของปีนั้นๆ

  3.2.2 สภาพการแข่งขัน / แนวโน้มภาวะอุตสาหกรรมและการแข่งขัน

  ปัจจุบันมีสถานีวิทยุทั่วประเทศทั้งหมด 524 สถานี โดยกระจายเสียงในกรุงเทพมหานคร จำนวน
  78 สถานี แบ่งเป็นสถานีที่จัดรายการวิทยุภาค FM 40 สถานี
  (แหล่งข้อมูลจากสำนักงานคณะกรรมการกิจการโทรคมนาคมแห่งชาติ)
  โดยเจ้าของสถานีวิทยุจะเป็นหน่วยงานของรัฐบาลทั้งหมด
  ดังนั้นผู้ประกอบการจะต้องทำสัญญาเช่าเวลาจากทางเจ้าของสถานีเพื่อจัดรายการ
  ซึ่งเจ้าของสถานีจะให้เช่าเวลาโดยพิจารณาจากอัตราผลตอบแทนที่จ่ายให้กับสถานี
  รูปแบบของรายการที่จะนำเสนอ และฐานะทางการเงินของผู้ผลิตรายการ
  โดยในปัจจุบันจะให้เช่าเวลาเพื่อจัดรายการได้ทั้งวันต่างกับในอดีตที่ให้เช่าเวลาเป็นช่วงๆ
  การเช่าเวลาทั้งวันตามที่เป็นในปัจจุบันส่งผลให้ผู้ฟังไม่สับสนในรูปแบบของรายการ
  และทำให้ผู้ผลิตรายการสามารถที่จะนำเสนอรูปแบบของรายการที่ต่อเนื่องกว่า
  และก่อให้เกิดรายได้จากการโฆษณาที่แน่นอนและมั่นคงขึ้น
  ในการผลิตรายการวิทยุผู้ผลิตรายการต้องมีความพร้อมในด้านเงินทุน ประสบการณ์
  และความชำนาญ พร้อมทั้งมีบุคลากรที่มีความสามารถอย่างเพียงพอ
  การแข่งขันระหว่างผู้ผลิตรายการวิทยุจะเน้นการแข่งขันในด้านลักษณะของรายการ
  รูปแบบของรายการที่ชัดเจน คุณภาพของรายการ การรักษากลุ่มผู้ฟังเดิม
  พร้อมกับการสร้างกลุ่มผู้ฟังใหม่ๆ และพยายามแบ่งกลุ่มผู้ฟังให้ชัดเจน
  เพื่อให้รายการเป็นที่ต้องการของลูกค้าในการโฆษณา อย่างไรก็ตาม
  รายการใดที่ได้รับความนิยมและมีกลุ่มผู้ฟังของตนเอง
  จะมีผู้ผลิตรายการรายอื่นเข้ามาแข่งขันเพื่อแย่งชิงส่วนแบ่งตลาด
  ทั้งนี้ลูกค้าที่เป็นบริษัทโฆษณาจะเลือกซื้อโฆษณาโดยพิจารณาจากรายการที่มีคุณภาพ
  และได้รับความนิยมสูง

  ในปี 2551 การแข่งขันในธุรกิจวิทยุยังคงมีความรุนแรงเช่นเดียวกับในปี 2550
  แต่โดยรวมในครึ่งปีแรกถือว่าค่อนข้างนิ่ง ไม่หวือหวามากนัก
  ส่วนในครึ่งปีหลังนั้นการแข่งขันเพิ่มความรุนแรงมากขึ้น
  โดยเฉพาะ00การแข่งขันกันแย่งชิงส่วนแบ่งตลาด แย่งชิงกลุ่มผู้ฟัง
  และการแย่งชิงงบโฆษณาจากกลุ่มลูกค้าผู้ซื้อสื่อ
  เนื่องจากในปัจจุบันพฤติกรรมการซื้อสื่อของลูกค้าได้เปลี่ยนแปลงไป
  จากเดิมที่เคยซื้อสื่อโฆษณาระยะยาวก็เปลี่ยนมาเป็นซื้อในระยะสั้น คือ
  จากการเซ็นสัญญายาวทั้งปีก็ลดลงเหลือ 6 เดือน หรือซื้อเพียงไตรมาสละ 1 เดือน
  หรือซื้อแบบเดือนต่อเดือน ผู้ประกอบการจึงต้องใช้กลยุทธ์ทางการตลาดทุกรูปแบบ
  เพื่อดึงดูดกลุ่มลูกค้าและกลุ่มคนฟังให้ได้มากที่สุด
  ส่วนในเรื่องการเปลี่ยนแปลงคลื่นย้ายคลื่นนั้นยังคงมีให้เห็นอยู่
  โดยจะเกิดขึ้นในช่วงปลายปีที่เป็นช่วงของการต่ออายุสัมปทานคลื่น
  และแม้ว่าในตลาดวิทยุจะมีการแข่งขันกันอย่างดุเดือด
  แต่ในปีนี้ก็ยังคงมีผู้ประกอบการรายใหม่ที่สนใจก้าวเข้าสู่ตลาดโดยเปิดตัวคลื่นวิทยุใหม่ 1
  คลื่นในช่วงกลางปีที่ผ่านมา ส่วนผู้ประกอบการรายเก่าบางรายก็มีการปรับเปลี่ยนการดำเนินงาน
  โดยหันมาใช้กลยุทธ์ที่เรียกว่าพาร์ทเนอร์ชิพ
  จับมือกับพันธมิตรทางธุรกิจซึ่งมีกลุ่มเป้าหมายเดียวกันที่มีความแข็งแกร่ง
  ร่วมกันสร้างความสำเร็จทางการตลาด เพื่อให้สามารถประคองตัวผ่านวิกฤติทางเศรษฐกิจไปได้

  คู่แข่งของบริษัทฯ

  รายการวิทยุที่มีกลุ่มเป้าหมายใกล้เคียงกับรายการของกลุ่มบริษัท มีดังนี้

+------------------------------+------------+--------------------------+
|   กลุ่มเป้าหมาย                 |   รา       |   รายการวิทยุของคู่แข่ง       |
|                              | ยการวิทยุของ |                          |
|                              |            |                          |
|                              |   กลุ่มบริษัท  |                          |
+==============================+============+==========================+
|   กลุ่มคนทำงานทั้งชายและหญิงอายุ   |   F.M.     |   F.M. 93.0 MHz. Cool    |
|   35 ปีขึ้นไป                   |   106.5    |   Fahrenheit             |
|                              |   MHz.     |                          |
|                              |            |   F.M. 103.0 MHz. Virgin |
|                              |   Green    |   Soft [5]               |
|                              |   Wave     |                          |
|                              |            |   F.M. 103.5 MHz. FM ONE |
+------------------------------+------------+--------------------------+
|   วัยรุ่นและคนทำงานอายุระหว่าง    |   F.M.     |   F.M. 93.0 MHz. Cool    |
|   18-30 ปีที่ชื่นชอบความทันสมัย     |   94.0     |   Fahrenheit             |
|                              |   MHz.     |                          |
|  และติดตามข่าวคราวความเคลื่อนไหว |            |   F.M. 95.5 MHz. Virgin  |
|   (Trend) ในแวดวงบันเทิงต่างๆ   |   EFM      |   Hitz                   |
|                              |            |                          |
|                              |            |   F.M. 97.5 MHz. SEED    |
+------------------------------+------------+--------------------------+
| วัยรุ่นทั้งชายและหญิง อายุระหว่าง 15 |   F.M.     |   F.M. 94.5 MHz. FM Max  |
| ปี ถึง 24 ปี                    |   91.5     |   [6]                    |
|                              |   MHz.     |                          |
|                              |            |   F.M. 97.5 MHz. SEED FM |
|                              |   Hot Wave |                          |
|                              |            |   F.M. 95.5 MHz. Virgin  |
|                              |            |   Hitz                   |
+------------------------------+------------+--------------------------+
|   กลุ่มคนทำงานทั้งชายและหญิง      |   F.M.     |   F.M. 103.5 MHz. FM ONE |
|   อายุระหว่าง 24 ปี ถึง 34 ปี     |   89.0     |                          |
|                              |   MHz.     |   F.M. 93.0 MHz. Cool    |
|                              |            |   Fahrenheit             |
|                              |   Banana   |                          |
|                              |   FM       |   F.M. 103.0 MHz. Virgin |
|                              |            |   Soft                   |
+------------------------------+------------+--------------------------+

  ส่วนแบ่งการตลาด

  ในการคำนวณมูลค่าโดยรวมของธุรกิจสื่อโฆษณาทางวิทยุ
  จะเป็นการคำนวณจากนาทีโฆษณาในแต่ละช่วงคูณด้วยอัตราค่าโฆษณาในช่วงนั้นๆ
  หากแต่การนำอัตราค่าโฆษณามาใช้ในการคำนวณนั้นเป็นมูลค่าที่ไม่ได้มีการปรับลดราคาขาย
  ส่งผลให้มูลค่าตลาดที่ได้มานั้นสูงเกินจริง
  ในขณะที่ความเป็นจริงในปัจจุบันการลดราคาหรือให้ส่วนลดเพื่อจูงใจให้กลุ่มผู้ประกอบการใช้บริการ
  เป็นกลยุทธ์ที่สำคัญในการวางแผนการขายของผู้ประกอบการธุรกิจสื่อ
  แต่กระนั้นก็ตามวิธีการคำนวณก่อนหักส่วนลดเป็นข้อมูลทางการในปัจจุบันที่สามารถนำมาเปรียบเทียบส่วนแบ่งการตลาดได้
  โดยจากผลการศึกษาของบริษัท นีลเส็น มีเดีย รีเสิร์ช (ประเทศไทย) จำกัด (Nielsen
  Media Research (Thailand) Ltd.) ณ วันที่ 31 ธันวาคม 2551
  สามารถคิดเป็นสัดส่วนการครองส่วนแบ่งการตลาดสำหรับสื่อวิทยุของกลุ่มบริษัทได้ประมาณร้อยละ
  10.1 ของมูลค่าโฆษณาของสื่อวิทยุทั่วประเทศ

  ตลาดโฆษณาของสื่อวิทยุ

  จากการศึกษาของบริษัท นีลเส็น มีเดีย รีเสิร์ช (ประเทศไทย) จำกัด
  ภาพรวมของการใช้งบโฆษณาผ่านสื่อทุกประเภทในปี 2550 เทียบกับปี 2551
  ปรับตัวลดลงเล็กน้อยจาก 92,010 ล้านบาท เป็น 89,488 ล้านบาท หรือลดลงร้อยละ 2.75
  ส่วนหนึ่งมีสาเหตุมาจากการชะลอตัวของการเติบโตของเศรษฐกิจในประเทศโดยรวม
  การชะลอตัวของเศรษฐกิจโลก และปัญหาความไม่มีเสถียรภาพทางการเมือง
  เหตุผลดังกล่าวทำให้เจ้าของสินค้าต่างๆ ไม่มั่นใจในการเศรษฐกิจและการเมืองของประเทศ
  จึงลดการใช้จ่ายในการโฆษณาลง เพื่อรอดูสถานการณ์อีกครั้ง

  ในปี 2551 การโฆษณาประชาสัมพันธ์ผ่านสื่อวิทยุปรับตัวเพิ่มขึ้นเล็กน้อยเมื่อเทียบกับ ปี 2550
  แม้จะมีความผันผวนของสภาพเศรษฐกิจทั้งภายในและภายนอกประเทศ
  ปัญหาความไม่มีเสถียรภาพทางการเมือง
  รวมถึงปัญหาของผู้ประกอบการวิทยุเองที่ธุรกิจยังขาดความมั่นคงจากกฎระเบียบของภาครัฐ
  แต่สื่อวิทยุกลับเติบโตขึ้นท่ามกลางปัจจัยลบในด้านต่างๆ
  เนื่องจากสื่อวิทยุยังคงถือเป็นสื่อหลักของคนกรุงเทพฯ ที่มีประสิทธิภาพ
  สามารถเข้าถึงกลุ่มเป้าหมายได้อย่างทั่วถึง และมีราคาไม่สูงจนเกินไปเมื่อเทียบกับสื่ออื่นๆ
  และในปีนี้สื่อวิทยุยังคงเป็นสื่อที่มีความนิยมเป็นอันดับ 3 รองจากสื่อโทรทัศน์และหนังสือพิมพ์ โดยที่
  บริษัท นีลเส็น มีเดีย รีเสิร์ช (ประเทศไทย) จำกัด
  ได้ทำการศึกษาและเปรียบเทียบตัวเลขการใช้งบโฆษณาผ่านสื่อประเภทต่างๆ ณ วันที่ 31
  ธันวาคม 2551 พบว่างบโฆษณาของสื่อวิทยุ มีส่วนแบ่งการตลาดอยู่ประมาณร้อยละ 7.75
  โดยเพิ่มขึ้นจาก 6,401 ล้านบาทเป็น 6,933 ล้านบาท หรือเพิ่มขึ้นร้อยละ 8.31

 มูลค่าค่าใช้จ่ายโฆษณาในสื่อวิทยุ (ล้านบาท) []

ที่มา: บริษัท นีลเส็น มีเดีย รีเสิร์ช (ประเทศไทย) จำกัด

  จากข้อมูลข้างต้น จะเห็นได้ว่าธุรกิจวิทยุมีการขยายตัวเพิ่มขึ้นอย่างต่อเนื่อง ตั้งแต่ปี 2544
  จนถึงปี 2547 และชะลอตัวลงในปี 2548 แล้วมาขยายตัวเพิ่มขึ้นเล็กน้อยในปี 2549
  และกลับมาชะลอตัวลงในปี 2550 และกลับมาขยายตัวเพิ่มขึ้นในปี 2551 นี้อีกครั้ง
  อย่างไรก็ตามการผลิตสร้างสรรค์ผลงานและการผลิตรายการยังคงต้องมุ่งเน้นการตอบสนองความต้องการของลูกค้ามากขึ้น
  เนื่องจากงบประมาณของลูกค้าในการโฆษณาที่มีอยู่อย่างจำกัดทำให้ต้องแข่งขันกันด้วยฝีมือ
  การสร้างสรรค์ผลงานที่เน้นคุณภาพมากขึ้น และที่สำคัญต้องสร้างความพึงพอใจสูงสุดให้กับลูกค้า
  ในส่วนธุรกิจของบริษัทฯซึ่งถือเป็นผู้ประกอบการที่ผลิตรายการผ่านสื่อนั้น
  ต้องมุ่งเน้นผลิตผลงานที่มีคุณภาพเช่นกันเพราะอำนาจการซื้อเป็นของลูกค้า
  ทำให้พฤติกรรมการเลือกซื้อของลูกค้าจะเลือกเฉพาะรายการที่ติดอันดับยอดนิยมเป็นอันดับต้นๆของการจัดสรรงบประมาณเสมอ
  นอกเหนือไปจากการพิจารณาเงื่อนไขราคาประกอบการตัดสินใจซื้อ ซึ่งเป็นปัจจัยรอง
  จากปัจจัยดังกล่าวทำให้การเข้าสู่ธุรกิจสื่อของผู้ประกอบการรายใหม่
  และการที่จะให้ผู้ประกอบการรายใหม่คงอยู่ในธุรกิจนี้ได้ยาวนานเป็นสิ่งที่กระทำได้ยากในปัจจุบัน

  แนวโน้มภาวะอุตสาหกรรมและการแข่งขัน

  การแข่งขันของธุรกิจสื่อวิทยุในอนาคตยังคงมีแนวโน้มที่จะรุนแรงไม่ต่างจากปีที่ผ่านๆมา
  ไม่ว่าจะเป็นการแย่งชิงสัมปทานคลื่นในช่วงปลายปีที่เป็นช่วงของการต่ออายุสัมปทาน
  เนื่องจากในปัจจุบันอายุของสัมปทานวิทยุสั้นลง ต้องมีการต่ออายุทุกปีหรือทุก 2 ปี
  ในขณะที่ค่าสัมปทานก็ยังไม่มีแนวโน้มว่าจะลดลง มีแต่จะปรับตัวสูงขึ้น
  แต่รูปแบบของการแย่งชิงสัมปทานจะแตกต่างไปจากเดิม
  ไม่ได้เป็นการแย่งชิงคลื่นด้วยการทุ่มเม็ดเงินเหมือนสมัยก่อน
  แต่จะมีการทิ้งคลื่นของผู้ประกอบการบางรายที่ไม่ต้องการแบกรับต้นทุนคลื่นที่สูงเกินความเป็นจริง
  นอกจากนี้ธุรกิจวิทยุยังคงต้องประสบกับปัญหาความไม่แน่นอนของการจัดตั้งหน่วยงานของรัฐที่จะเข้ามากำหนดกฎเกณฑ์และดูแลการดำเนินการด้านสื่อ
  ซึ่งจนถึงวันนี้ก็ยังไม่มีความชัดเจนใดๆ
  รวมถึงปัญหาเศรษฐกิจถดถอยทั้งภายในประเทศและทั่ว0โลก
  ทำให้เจ้าของสินค้าต่างๆระมัดระวังในการใช้จ่ายงบโฆษณามากขึ้น
  ผู้ประกอบการจึงต้องพยายามแย่งชิงส่วนแบ่งตลาด แย่งชิงงบโฆษณาจากกลุ่มลูกค้าผู้ซื้อสื่อ
  และแย่งชิงกลุ่มผู้ฟังให้ได้มากที่สุด
  โดยใช้กลยุทธ์ทางการตลาดทุกรูปแบบในการสร้างแบรนด์ให้แข็งแกร่ง
  และเน้นจัดกิจกรรมส่งเสริมการตลาดที่น่าสนใจ เพื่อเข้าถึงกลุ่มผู้ฟังเป้าหมาย
  และตอบสนองความต้องการของลูกค้าให้ได้มากที่สุด
  นอกจากนี้ผู้ประกอบการวิทยุจะต้องพัฒนาและควบคุมการทำงานให้มีประสิทธิภาพมากขึ้นและต้องมีความคล่องตัวในการปรับใช้กลยุทธ์ต่างๆ
  เพื่อรับมือกับสถานการณ์ต่างๆที่เกิดขึ้น
  และยังต้องแสวงหาพาร์ตเนอร์ที่มีความเข้มแข็งในการทำงานร่วมกัน
  จึงจะสามารถครองส่วนแบ่งตลาดได้อย่างมั่นคง

  3.3 การจัดหาผลิตภัณฑ์หรือบริการ

3.3.1 การจัดให้ได้มาซึ่งผลิตภัณฑ์เพื่อจำหน่าย

    องค์ประกอบสำคัญในการผลิตรายการวิทยุคือ

    1) ผู้ดำเนินรายการหรือผู้เปิดเพลง (Disc Jockey) และบุคลากร

    ผู้ดำเนินรายการและบุคลากรของบริษัทฯ ส่วนใหญ่เป็นพนักงานประจำของบริษัทฯ
    ซึ่งได้รับค่าตอบแทนเป็นเงินเดือน และค่าจ้างรายชั่วโมง ณ วันที่ 31 ธันวาคม 2551 บริษัทฯ
    และบริษัทย่อยในกลุ่มธุรกิจวิทยุ มีผู้ดำเนินรายการ 44 คน บุคลากรฝ่ายการผลิต 80 คน
    ผู้ดำเนินรายการ และบุคลากรของบริษัทฯ ส่วนใหญ่จะอยู่กับบริษัทฯ มาเป็นระยะเวลานาน
    และกลุ่มบริษัทได้ให้ความสำคัญของการอบรมและพัฒนาบุคลากรเป็นอย่างมาก

    2) Studio Network ซึ่งประกอบด้วย ห้องจัดรายการ 8 ห้อง (ที่จีเอ็มเอ็ม แกรมมี่ เพลส
    7 ห้อง และที่สยามเซ็นเตอร์ 1 ห้อง) และยังมีห้องผู้ชมดนตรี จำนวน 20 ที่นั่ง 1 ห้อง
    และห้องแสดงดนตรี 1 ห้อง นอกจากนี้กลุ่มบริษัทยังมีระบบจัดการ Computer Automation
    System โดยเพลงทั้งหมดจะถูกบันทึกเก็บไว้เป็น File Computer ส่วนกลาง
    เพื่อให้ผู้ดำเนินรายการจากทุกคลื่นสามารถดำเนินรายการได้สะดวกยิ่งขึ้น
    อุปกรณ์และเครื่องมือดังกล่าว ตั้งอยู่ที่สำนักงานใหญ่ของบริษัทฯ
    ซึ่งใช้สำหรับเตรียมการเพื่อกระจายเสียงออกอากาศ สำหรับ 4
    สถานีวิทยุของกลุ่มธุรกิจสื่อวิทยุ

    ต้นทุนการผลิต

  ในส่วนของต้นทุนการผลิตของกลุ่มบริษัท ค่าใช้จ่ายหลักคือ ค่าเช่าเวลา ซึ่งทางกลุ่มบริษัท
  ได้ทำสัญญาเช่าเวลาสถานีวิทยุกับกรมประชาสัมพันธ์ สถานีวิทยุกองทัพบก สถานีวิทยุยานเกราะ
  และคณะกรรมการกิจการโทรคมนาคมแห่งชาติ ค่าใช้จ่ายอื่นๆ คือ ค่าใช้จ่ายในการจัดกิจกรรม
  ค่าผู้ดำเนินรายการ ซึ่งบริษัทฯจ่ายในรูปของเงินเดือน ค่าจ้างรายชั่วโมง

3.3.2 ผลกระทบต่อสิ่งแวดล้อม

ไม่มี

  3.4 งานที่ยังไม่ได้ส่งมอบ

  ไม่มี

  ธุรกิจโทรทัศน์

  3.1 ลักษณะผลิตภัณฑ์หรือบริการ

    ผลิตภัณฑ์หลักของกลุ่มธุรกิจโทรทัศน์ คือ
    การผลิตและรับจ้างผลิตรายการเพื่อออกอากาศทางสถานีโทรทัศน์ดังต่อไปนี้

+---------------+--------------------------+---------------------------+
|   สถานี        |   ผู้ประกอบการ             |   ใบอนุญาต                 |
+---------------+--------------------------+---------------------------+
|   ช่อง 3       |   บจก. บางกอก            |   ได้รับสัมปทาน              |
|               |   เอ็นเตอร์เทนเม้นต์         |                           |
+---------------+--------------------------+---------------------------+
|   ช่อง 5       |   กองทัพบก                |   เจ้าของสัมปทาน            |
+---------------+--------------------------+---------------------------+
|   ช่อง 7       |   บจก.                   |   ได้รับสัมปทาน              |
|               |   กรุงเทพโทรทัศน์และวิทยุ     |                           |
+---------------+--------------------------+---------------------------+
|   ช่อง 9       |   บริษัท อสมท จำกัด (มหาชน) |   เจ้าของสัมปทาน            |
+---------------+--------------------------+---------------------------+
|   ช่อง         |   องค์การกระจายเสียงและแ   |   ดำเนินการภายใต้ พ.ร.บ.    |
|   ไทยพีบีเอส    | พร่ภาพสาธารณะแห่งประเทศไทย |   องค์การกระจายเสียงและ     |
|               |                          | แพร่ภาพสาธารณะแห่งประเทศไทย |
|               |                          |   พ.ศ. 2551               |
+---------------+--------------------------+---------------------------+

ประเภทรายการโทรทัศน์ของกลุ่มบริษัทในปี 2551

[]

  แผนภาพที่ 1 แบ่งสัดส่วนรายการตามจำนวนรายการ

  ----------------------------- -----------------------------------------
  ประเภทรายการ                  จำนวนรายการ

  รายการเพลง                    8

  ละคร                          10

  เกมส์โชว์                       4

  สาระบันเทิง                     9

  รวมทั้งสิ้น                       31
  ----------------------------- -----------------------------------------

  ในปี พ.ศ. 2551 กลุ่มบริษัทมีรายการโทรทัศน์ทั้งสิ้น 31 รายการ
  โดยสามารถแบ่งประเภทของรายการโทรทัศน์ได้ ดังนี้

+---------+------------------+---------+------------------+-----------+
|   ประเภ |   ชื่อรายการ       |   สถา   |   วัน /           |   ดำ      |
| ทรายการ |                  | นีโทรทัศน์ |   เวลาออกอากาศ   | เนินการผลิต |
+=========+==================+=========+==================+===========+
|   ราย   |   OIC            |   ช่อง 5 |   จันทร์-ศุกร์       |   จีเอ็มเอ็ม |
| การเพลง |                  |         |   12.30-12.55 น. |   ทีวี      |
+---------+------------------+---------+------------------+-----------+
|         |   Five Live      |   ช่อง 5 |   จันทร์-ศุกร์       |   จีเอ็มเอ็ม |
|         |                  |         |   00.15-01.05 น. |   ทีวี      |
+---------+------------------+---------+------------------+-----------+
|         |   คลื่นแทรก คลื่นแซบ |   ช่อง 5 |   จันทร์-ศุกร์       |   จีเอ็มเอ็ม |
|         |                  |         |   01.10 - 02.00  |   ทีวี      |
|         |                  |         |   น.             |           |
+---------+------------------+---------+------------------+-----------+
|         |   คลื่นแทรก คลื่นแซบ |   ช่อง 5 |   เสาร์-อาทิตย์     |   จีเอ็มเอ็ม |
|         |   สุดสัปดาห์        |         |   01.55 – 02.20  |   ทีวี      |
|         |                  |         |   น.             |           |
+---------+------------------+---------+------------------+-----------+
|         |   แมลงมัน         |   ช่อง 7 |   จันทร์ 01.05 –   |   จีเอ็มเอ็ม |
|         |                  |         |   02.00 น.       |   ทีวี      |
+---------+------------------+---------+------------------+-----------+
|         |   e-เม้าท์         |   ช่อง 7 |   ศุกร์            |   จีเอ็มเอ็ม |
|         |                  |         |   00.25-01.25 น. |   ทีวี      |
+---------+------------------+---------+------------------+-----------+
|         |   ฮัลโหลวันหยุด     |   ช่อง 7 |   วันหยุดนักขัตฤกษ์   |   จีเอ็มเอ็ม |
|         |                  |         |   10.00 -11.00   |   ทีวี      |
|         |                  |         |   น.             |           |
+---------+------------------+---------+------------------+-----------+
|         |   The Star 4     |   ช่อง 9 |   เสาร์-อาทิตย์     |   เอ็กแซ็กท์ |
|         |                  |         |   21.00 – 23.30  |           |
|         |                  |         |   น.             |           |
+---------+------------------+---------+------------------+-----------+
|   ละคร  |   เป็นต่อ          |   ช่อง 3 |   พฤหัสบดี 23.00 – |   ซีเนริโอ  |
|         |                  |         |   24.00 น        |           |
+---------+------------------+---------+------------------+-----------+
|         |   เฮง เฮง เฮง    |   ช่อง 3 |   เสาร์           |   เอ็กแซ็กท์ |
|         |                  |         |   10.15-11.00 น. |           |
+---------+------------------+---------+------------------+-----------+
|         |   ผู้กองเจ้าเสน่ห์    |   ช่อง 3 |   อาทิตย์ 10.15 –  |   ซีเนริโอ  |
|         |                  |         |   11.00 น.       |           |
+---------+------------------+---------+------------------+-----------+
|         |   ละครหลังข่าว     |   ช่อง 5 |   จันทร์-พฤหัส      |   เอ็กแซ็กท์ |
|         |                  |         |   20.25-21.25 น. |   &ซีเนริโอ |
+---------+------------------+---------+------------------+-----------+
|         |   เ              |   ช่อง 5 |   ศุกร์ 20.25 –    |   เอ็กแซ็กท์ |
|         | ซน...สื่อรักสื่อวิญญาณ |         |   21.25 น.       |           |
+---------+------------------+---------+------------------+-----------+
|         |   บางรักซอย 9     |   ช่อง 9 |   เสาร์ 18.00 –   |   เอ็กแซ็กท์ |
|         |                  |         |   19.00 น.       |           |
+---------+------------------+---------+------------------+-----------+
|         |   บ้านนี้มีรัก        |   ช่อง 9 |   อาทิตย์ 18.00 –  |   ซีเนริโอ  |
|         |                  |         |   19.00 น.       |           |
+---------+------------------+---------+------------------+-----------+
|         |   นัดกับนัด         |   ช่อง 9 |   อาทิตย์ 17.00 –  |   ซีเนริโอ  |
|         |                  |         |   18.00 น.       |           |
+---------+------------------+---------+------------------+-----------+
|         |   อุบัติรักข้ามขอบฟ้า  |   ช่อง 9 |   เสาร์-อาทิตย์     |   จีเอ็มเอ็ม |
|         |                  |         |   21.00 – 22.00  |   ทีวี      |
|         |                  |         |   น.             |           |
+---------+------------------+---------+------------------+-----------+
|         |   เนื้อคู่ประตูถัดไป   |   ช่อง 9 |   เสาร์ 14.00 –   |   GTH     |
|         |                  |         |   15.00 น.       |           |
+---------+------------------+---------+------------------+-----------+
|         |   เกมวัดดวง       |   ช่อง 5 |   เสาร์           |   จีเอ็มเอ็ม |
| เกมส์โชว์ |                  |         |   12.50-13.40 น. |   ทีวี      |
+---------+------------------+---------+------------------+-----------+
|         |   ไมค์ไอดอล       |   ช่อง 5 |   เสาร์ 14.50 –   |   จีเอ็มเอ็ม |
|         |                  |         |   15.40 น.       |   ทีวี      |
+---------+------------------+---------+------------------+-----------+
|         |   คาราโอเกมส์     |   ช่อง 5 |   เสาร์ – อาทิตย์   |   ซีเนริโอ  |
|         |                  |         |   17.30 - 18.00  |           |
|         |                  |         |   น.             |           |
+---------+------------------+---------+------------------+-----------+
|         |   สวนสัตว์มหาสนุก   |   ไ     |   อาทิตย์ 9.00 –   |   จีเอ็มเอ็ม |
|         |                  | ทยพีบีเอส |   9.45 น.        |   ทีวี      |
+---------+------------------+---------+------------------+-----------+
|   สา    |   เรื่องของเรื่อง    |   ช่อง 5 |   จันทร์ 21.25 –   |   เอ็กแซ็กท์ |
| ระบันเทิง |                  |         |   22.00 น.       |           |
+---------+------------------+---------+------------------+-----------+
|         |   สามหนุ่มสามมุม    |   ช่อง 5 |   พุธ 22.15 –     |   เอ็กแซ็กท์ |
|         |   Tonight        |         |   23.15 น.       |   &ซีเนริโอ |
+---------+------------------+---------+------------------+-----------+
|         |   ดาราสตอรี่       |   ช่อง 5 |   เสาร์ – อาทิตย์   |   ซีเนริโอ  |
|         |                  |         |   17.30 - 18.00  |           |
|         |                  |         |   น.             |           |
+---------+------------------+---------+------------------+-----------+
|         |   Wake Club      |   ช่อง 5 |   อาทิตย์ 10.55 –  |   จีเอ็มเอ็ม |
|         |                  |         |   11.50 น.       |   ทีวี      |
+---------+------------------+---------+------------------+-----------+
|         |   รถโรงเรียน      |   ช่อง 5 |   อาทิตย์ 13.00 –  |   จีเอ็มเอ็ม |
|         |                  |         |   13.55 น.       |   ทีวี      |
+---------+------------------+---------+------------------+-----------+
|         |   ธรรมมะเดลิเวอรี่  |   ช่อง 5 |   วันหยุดนักขัตฤกษ์   |   จีเอ็มเอ็ม |
|         |                  |         |   12.30–13.10 น. |   ทีวี      |
+---------+------------------+---------+------------------+-----------+
|         |   ที่นี่ หมอชิต       |   ช่อง 7 |   อาทิตย์ 22.25    |   ดีทอล์ค   |
|         |                  |         |   -23.55 น       |           |
+---------+------------------+---------+------------------+-----------+
|         |   อุตลุตจุดฝัน       |   ช่อง 9 |   เสาร์           |   จีเอ็มเอ็ม |
|         |                  |         |   10.00-11.00 น. |   ทีวี      |
+---------+------------------+---------+------------------+-----------+
|         |   ตาสว่าง         |   ช่อง 9 |   พุธ 22.00       |   ดีทอล์ค   |
|         |                  |         |   -24.00 น.      |           |
+---------+------------------+---------+------------------+-----------+

รายละเอียดรูปแบบของแต่ละรายการ

  ----------------- ----------------------------------------------------------------------------------------------------- -------------------- -------------
  ประเภทรายการ      รูปแบบ                                                                                                 กลุ่มผู้ชมเป้าหมาย        จำนวนรายการ

  รายการเพลง        การนำเสนอในรูปแบบของมิวสิควีดีโอหรือภาพคอนเสิร์ตของศิลปินมากมายหลากหลาย                                         วัยรุ่นชายและหญิง        8
                    โดยมีวัตถุประสงค์ในการโฆษณาประชาสัมพันธ์ผลงานของกลุ่มบริษัทที่มีการผลิตผลงานออกมาในขณะนั้นให้เป็นที่รู้จัก ในปี 2552 บริษัทฯ     อายุตั้งแต่ 15 ปีขึ้นไป /   
                    ยังได้สร้างสรรค์รายการรูปแบบสาระบันเทิงผสมเรียลลิตี้โชว์                                                          นักเรียน นักศึกษา /      
                    เพื่อเกาะกระแสความสนใจของตลาดกลุ่มผู้บริโภคหลักของบริษัทที่ต้องการความแปลกใหม่ที่แสดงให้เห็นถึงความสามารถของผู้ร่วมรายการ   แม่บ้าน                
                    เช่น การประกวดร้องเพลง เป็นต้น                                                                                                 

  ละครโทรทัศน์        เป็นรายการโทรทัศน์ที่กลุ่มธุรกิจโทรทัศน์มีความถนัดในด้านการผลิตและมีการนำเสนอผลงานให้กับทางสถานีโทรทัศน์อย่างต่อเนื่อง โดยในปี  ครอบครัว ทุกเพศ ทุกวัย   10
                    2551 ที่ผ่านมารายการประเภทละครของกลุ่มธุรกิจโทรทัศน์ที่มีการผลิตออกอากาศ ได้รับการตอบรับจากผู้ชมติดอันดับแนวหน้า                                 
                    ทั้งในส่วนของละครหลังข่าว ละครวัยรุ่นแนวสร้างสรรค์ และละครตลกจบในตอน (Sit Com)                                                       
                    ซึ่งกลุ่มบริษัทถือว่าเป็นผู้นำในการนำเสนอละครในรูปแบบนี้ และได้รับความนิยมสูงสุดอย่างต่อเนื่อง                                                    

  รายการเกมส์โชว์     เป็นรายการโทรทัศน์ที่ได้รับความนิยมจากผู้ชมเป็นอย่างดีในปัจจุบัน เนื่องจากรูปแบบการดำเนินรายการที่สนุกสนาน                   ครอบครัว ทุกเพศ ทุกวัย   4
                    มีสาระและความบันเทิงครบครัน และเปิดโอกาสให้ประชาชนทั่วไปเข้าร่วมการแข่งขันกับทางรายการ                                                  
                    เป็นเกมโชว์ที่มีเอกลักษณ์เฉพาะตัวแตกต่างจากคู่แข่งในตลาด ประกอบกับการนำเสนอในรูปแบบของเกมโชว์ที่มีเอกลักษณ์ สนุกสนาน เร้าใจ                      
                    มีจุดขายอยู่ที่ศิลปินที่ถูกเชิญมาร่วมกับทางรายการ ทำให้รายการของกลุ่มบริษัทเป็นรายการที่ได้รับความนิยมครองใจผู้ชมมาโดยตลอด                            

  รายการสาระบันเทิง   เป็นรายการที่มีกลุ่มเป้าหมายที่ชัดเจนแน่นอน มีการนำเสนอในแง่ของความบันเทิงที่หลากหลาย                                  วัยรุ่นชายหญิงทั่วประเทศ   9
                    รายงานกระแสความนิยมและเรื่องราวความคิด รวมถึงนำเสนอเรื่องราวเหตุการณ์ปัจจุบันแทรกสาระและความบันเทิง                 และสำหรับครอบครัว      
                    เพลิดเพลินให้แก่ผู้ชมทางบ้านผ่านพิธีกรที่มีชื่อเสียง เป็นการนำประเด็นหรือหยิบยกสิ่งที่น่าสนใจในขณะนั้น หรือนำเสนอแง่คิด มิติ          ทุกเพศ ทุกวัย           
                    หรือมุมมองความคิดประสบการณ์ของบุคคลชั้นในในแวดวงต่างของเมืองไทยมานำเสนอให้กับผู้ชมได้อย่างน่าสนใจ และมีประสิทธิภาพ                            
                    และยังเป็นการรวบรวมเอาศักยภาพของการเป็นองค์กรใหญ่ที่ครอบคลุมสื่อบันเทิงครบวงจรมาก่อให้เกิดประโยชน์สูงสุด                                      
  ----------------- ----------------------------------------------------------------------------------------------------- -------------------- -------------

3.2 การตลาดและภาวะการแข่งขัน

3.2.1 นโยบายและลักษณะการตลาด

กลยุทธ์ในการแข่งขัน

-   เป็นผู้นำด้านการนำเสนอสิ่งใหม่สู่ผู้ชมอย่างสม่ำเสมอ

  บริษัทฯ จะตอกย้ำความเป็นผู้นำในด้านการนำเสนอสิ่งใหม่ๆ สู่ผู้ชมอย่างต่อเนื่อง
  ด้วยเพราะรูปแบบรายการใหม่ๆ ที่นำเสนอจะเน้นไปถึงสาระและประโยชน์ต่างๆ
  ที่กลุ่มผู้ชมทุกกลุ่มจะได้รับ
  และไม่เพียงแต่ผู้ชมจะได้รับสาระจากการชมรายการโทรทัศน์ของบริษัทฯ เท่านั้น ทางบริษัทฯ
  ยังเน้นไปที่การทำกิจกรรมต่างๆ เพื่อสังคม
  โดยการให้ความช่วยเหลือและพัฒนาสังคมให้ได้รับประโยชน์อย่างแท้จริง
  และนอกจากสาระประโยชน์ที่ผู้ชมจะได้รับนี้ ทางบริษัทฯ
  ยังคงไม่หยุดนิ่งที่จะนำเสนอรูปแบบรายการใหม่ๆ ที่สร้างความแตกต่าง
  เพราะกลุ่มเป้าหมายของบริษัทฯ นั้นเป็นกลุ่มที่ต้องการความทันสมัย แตกต่าง
  และมีความเคลื่อนไหวที่รวดเร็ว หยุดนิ่งไม่ได้ ดังนั้น
  การปรับปรุงและเปลี่ยนแปลงรูปแบบนำเสนอใหม่ๆจึงเป็นกลยุทธ์ที่สำคัญอย่างหนึ่งของบริษัทฯ

-   ผลิตผลงานที่มีคุณภาพมีสาระและความบันเทิงครบถ้วน

    นโยบายด้านการตลาดของกลุ่มธุรกิจโทรทัศน์จะยึดการพัฒนารูปแบบรายการอย่างต่อเนื่อง
    ในการนำเสนอรายการรูปแบบใหม่ที่มีสาระและมีคุณค่าต่อประชาชน
    โดยการกำหนดกลุ่มเป้าหมายของผู้ชมที่ชัดเจน มีรายการที่ให้ความบันเทิงหลายรูปแบบ
    ไม่ว่าจะเป็นรายการวาไรตี้ที่เน้นสาระและความบันเทิง ละคร หรือ เกมส์โชว์ เป็นต้น
    โดยแต่ละบริษัทจะสามารถผลิตรายการโทรทัศน์ได้หลายประเภทตามความถนัดของทีมงานผลิต
    เพื่อให้ได้รายการโทรทัศน์ที่มีคุณภาพ
    นอกจากนี้กลุ่มบริษัทยังใช้กลยุทธ์ในการสร้างความต่อเนื่องในฐานลูกค้า
    โดยให้ผู้ชมรายการมีส่วนร่วมในรายการ
    โดยให้ผู้ชมรายการมีส่วนร่วมในรายการโดยให้มีการโทรเข้ามาตอบคำถามชิงรางวัล

-   ผลิตรายการให้เข้าถึงกลุ่มผู้ชมเป้าหมาย

    ในการผลิตรายการใหม่ๆ กลุ่มบริษัทจะมีการวิเคราะห์ กลุ่มผู้ชมเป้าหมาย
    รูปแบบรายการของสถานีอื่นที่แพร่ภาพในเวลาเดียวกัน
    เพื่อนำมาประเมินถึงจุดเด่นของรายการที่จะสามารถดึงดูดจำนวนผู้ชมได้มากกว่า
    นอกจากนี้กลุ่มบริษัทยังนำข้อมูลจากการสำรวจความนิยม (Rating)
    มาประเมินรูปแบบของรายการที่เป็นความต้องการของผู้ชม
    และเพื่อพัฒนารายการให้เข้าถึงผู้ชมกลุ่มเป้าหมายมากกว่า

-   กลยุทธ์ทางด้านราคา

    กลุ่มธุรกิจโทรทัศน์ได้เน้นใช้กลยุทธ์ทางการตลาดในด้านราคาแบบเหมารวม (Package)
    ซึ่งขอบเขตของการให้บริการโฆษณาจะครอบคลุมหลายสื่อในหลายรูปแบบของการโฆษณาซึ่งจะกระจายไปหลายรายการแล้วแต่ความต้องการของลูกค้า
    ในราคาที่คุ้มค่าและประหยัดกว่าการโฆษณาแบบเพียงรายการเดียว
    นอกเหนือจากการซื้อโฆษณา
    กลุ่มธุรกิจโทรทัศน์ยังโฆษณาผลิตภัณฑ์ของลูกค้าในรายการโทรทัศน์ต่างๆ ของกลุ่มบริษัท
    และมีการวางแผนสื่อโฆษณาร่วมกับการจัดทำกิจกรรมส่งเสริมการตลาด (Event)
    ทั้งกิจกรรมภายในและนอกประเทศ (Tour)
    เพื่อเป็นทางเลือกเพิ่มเติมให้กับลูกค้าที่มีความสนใจอยากทำกิจกรรมส่งเสริมการตลาด
    ซึ่งได้รับการตอบรับจากลูกค้าเป็นอย่างดี

    ลักษณะลูกค้าและกลุ่มลูกค้าเป้าหมาย

  กลุ่มผู้ชมเป้าหมาย

  กลุ่มผู้ชมเป้าหมายสามารถแบ่งได้ตามรูปแบบของรายการ
  และเจาะจงเฉพาะตามลักษณะเฉพาะของแต่ละรายการ โดยสามารถสรุปได้ดังนี้

1)  รายการเพลง : วัยรุ่นชายและหญิง อายุตั้งแต่ 15 ปีขึ้นไป / นักเรียน นักศึกษา / แม่บ้าน

2)  ละครโทรทัศน์: สำหรับครอบครัว ทุกเพศ ทุกวัย

3)  รายการเกมส์โชว์ : สำหรับครอบครัว ทุกเพศ ทุกวัย

4)  รายการสาระบันเทิง : มีทั้งสำหรับวัยรุ่นชายหญิงทั่วประเทศ และสำหรับครอบครัว ทุกเพศ
    ทุกวัย

  กลุ่มลูกค้าเป้าหมาย

  ลักษณะลูกค้าของธุรกิจสื่อโทรทัศน์ สามารถจำแนกได้เป็น 2 ประเภท ดังนี้

1)  กลุ่มลูกค้าที่เป็นบริษัทโฆษณา (Agency) บริษัทโฆษณาจะซื้อเวลาโฆษณาจากผู้ผลิตรายการ
    และจะเป็นผู้เสนอการจัดสรรและวางแผนการใช้สื่อโฆษณาของลูกค้าผู้เป็นเจ้าของสินค้า

2)  ลูกค้าโดยตรง (Direct Customer) เป็นกลุ่มลูกค้าผู้ประกอบการในธุรกิจต่างๆ
    ที่ซื้อเวลาโฆษณาจากผู้ผลิตรายการโดยตรง

  การจำหน่ายและช่องทางการจำหน่าย

  ช่องทางการจำหน่ายของกลุ่มธุรกิจสื่อโทรทัศน์จะเป็นลักษณะของการผ่านบริษัทโฆษณามากกว่าร้อยละ
  86 ของยอดขาย และขายตรงให้กับลูกค้าประมาณร้อยละ 14 ของยอดขาย

  สัดส่วนการขายให้แก่ลูกค้ารายใหญ่ 10 รายแรกต่อรายได้ในช่วง 3 ปีที่ผ่านมา

  หน่วย : ร้อยละ

  ------------------------------------- ---------- ----------- -----------
                                        2549       2550        2551

  รายได้รวมกันของลูกค้า 10 รายแรก           66.00      48.86       54.67
  ------------------------------------- ---------- ----------- -----------

  ในระยะ 3
  ปีที่ผ่านมากลุ่มธุรกิจสื่อโทรทัศน์ไม่มีสัดส่วนการขายให้แก่ลูกค้ารายใดรายหนึ่งเกินกว่าร้อยละ 30
  ของรายได้รวมของกลุ่มธุรกิจสื่อโทรทัศน์

3.2.2 สภาพการแข่งขัน / แนวโน้มภาวะอุตสาหกรรมและการแข่งขัน

  เนื่องจากสภาวะการเปลี่ยนแปลงและความไม่มั่นคงทางการเมืองของประเทศไทยในปี 2551
  ประกอบกับสภาวะถดถอยของเศรษฐกิจโลกที่เกิดขึ้น
  ส่งผลให้เกิดการชะลอตัวของสภาพเศรษฐกิจทั้งในประเทศและต่างประเทศ
  โดยเฉพาะภาคธุรกิจอุตสาหกรรมที่ได้รับผลกระทบจากสภาวะเศรษฐกิจถดถอยมากที่สุด
  ทั้งนี้ยังส่งผลกระทบไปถึงธุรกิจสื่อโฆษณา โดยภาพสะท้อนจากสภาวะนี้ คือ
  บริษัทผู้ซื้อสื่อโฆษณามีการลดการใช้งบประมาณด้านการตลาดและงบประมาณของสื่อโฆษณาลงอย่างชัดเจน
  ซึ่งเห็นได้จากข้อมูลของ Neilson Media Research
  ที่แสดงให้เห็นว่าภาพรวมธุรกิจสื่อมีการเติบโตลดลง 2% เมื่อเทียบกับปี 2550
  ส่งผลให้มีการแข่งขันที่รุนแรงอย่างต่อเนื่องเพื่อช่วงชิงงบโฆษณาในตลาดที่มีอยู่จำกัด
  โดยมุ่งเน้นที่การปรับปรุงรูปแบบของรายการโทรทัศน์ให้มีความชัดเจน น่าสนใจ
  และหลากหลายมากขึ้นเพื่อให้รายการเป็นที่นิยมในหมู่ผู้ชมให้มากที่สุด
  และในส่วนของผู้ผลิตรายการต่างก็แข่งขันกันในแง่ของคุณภาพของรายการและช่วงชิงเวลาออกอากาศกับสถานีโทรทัศน์ช่องต่างๆ
  โดยเฉพาะช่วง Prime time

  คู่แข่ง

  นับว่าปี 2551 ที่ผ่านมาเป็นปีที่มีผู้ผลิตรายย่อยๆเกิดขึ้นมากมายในตลาดธุรกิจโทรทัศน์บ้านเรา
  ส่วนผู้ผลิตที่อยู่ในธุรกิจรายหลักๆก็ยังหนีไม่พ้นชื่อเดิมๆ เช่น บริษัท โพลีพลัส จำกัด, บริษัท
  บรอดคาสไทย เทเลวิชั่น จำกัด, บริษัท บอนด์ จำกัด, บริษัท มีเดีย อ๊อฟ มีเดีย จำกัด
  (มหาชน), บริษัท เจเอสแอล จำกัด, บริษัท ทีวี ธันเดอร์ จำกัด และ บริษัท เวิร์กพ้อยท์
  จำกัด (มหาชน) แต่ถึงแม้จะมีทั้งผู้ผลิตรายใหญ่และรายย่อย
  ก็ไม่ได้นับเป็นคู่แข่งทางธุรกิจซะทีเดียว
  อันเนื่องจากแต่ละบริษัทมีจุดยืนและแนวทางในการทำงานที่แตกต่างกันออกไป
  ซึ่งอาจมีบ้างที่มีการนำเสนอรูปแบบ
  หรือแขกรับเชิญคนเดียวกันในช่วงเวลาใกล้กันแต่วีธีการนำเสนอในรายละเอียดก็จะแตกต่างกันออกไปตามมุมมองของผู้ผลิต

  ส่วนแบ่งการตลาด

  จากข้อมูลของบริษัท นีลเส็น มีเดีย รีเสีร์ช (ประเทศไทย) จำกัด
  ได้สรุปตัวเลขการโฆษณาผ่านสื่อโทรทัศน์ในปี 2551 จำนวน 51,136 ล้านบาท โดยในปี 2551
  นั้นสถานีโทรทัศน์ไอทีวีได้เปลี่ยนแปลงเป็นสถานีโทรทัศน์ไทยพีบีเอสและไม่สามารถขายโฆษณาได้
  และสถานีโทรทัศน์ช่อง 11 ได้ชื่อเป็น สถานีโทรทัศน์เอ็นบีที
  ทำให้สัดส่วนในส่วนแบ่งทางการตลาดแยกตามสถานีโทรทัศน์ได้เปลี่ยนแปลงไป ดังนี้ ช่อง 7
  ยังคงมีส่วนแบ่งการตลาดสูงสุดคือ 30.59 % รองลงมาคือช่อง 3 มีส่วนแบ่งอยู่ที่ 27.84 % ช่อง
  5 มีส่วนแบ่ง 19.33% ช่อง 9 มีส่วนแบ่ง 17.39% และช่อง NBT มีส่วนแบ่ง 4.85%
  จากตัวเลขข้างต้นสามารถประมาณส่วนแบ่งทางการตลาดของบริษัทฯ ณ วันที่ 31 ธันวาคม 2551
  โดยกลุ่มบริษัทมีส่วนแบ่งทางการตลาดของธุรกิจสื่อโทรทัศน์ ประมาณ 2.55% เติบโตจากปีที่แล้ว
  163%

  ตลาดโฆษณาของสื่อโทรทัศน์

  จากการศึกษาของบริษัทนีสสัน มีเดีย รีเสิร์ช (ประเทศไทย) จำกัด
  ได้เปรียบเทียบตัวเลขการใช้งบโฆษณาผ่านสื่อประเภทต่างๆ
  พบว่าสื่อโทรทัศน์ยังคงเป็นสื่อที่ได้รับความนิยมสูงสุด โดยมีส่วนแบ่งการตลาดอยู่ประมาณร้อยละ
  57.14 ในปี 2551 และเมื่อเปรียบเทียบปี 2550 กับปี 2551
  แล้วพบว่างบประมาณการใช้สื่อโฆษณาในสื่อโทรทัศน์ลดลงจาก 53,491 ล้านบาท เหลือ 51,136
  ล้านบาท หรือลดลงร้อยละ 4.40 ทั้งนี้ เนื่องมาจากความปั่นป่วนของสภาวะเศรษฐกิจโลก
  โดยเฉพาะความผันผวนของราคาน้ำมันที่ได้ทะยานสูงขึ้นในช่วงต้นปีจนถึงกลางปีและลดต่ำลงอย่างรวดเร็วในช่วงปลายปี
  รวมถึงความไม่มั่นคงในสถานการณ์ทางการเมืองในช่วงไตรมาสที่ 3 ทำให้ภาคธุรกิจต่างๆ
  ขาดความเชื่อมั่น
  ส่งผลให้เกิดการชะลอตัวในการใช้งบประมาณในสื่อโฆษณามูลค่าโฆษณาในสื่อโทรทัศน์ (ล้านบาท)

 []

ที่มา: บริษัท นีลเส็น มีเดีย รีเสิร์ช (ประเทศไทย) จำกัด

แนวโน้มภาวะอุตสาหกรรมและการแข่งขัน

  มีเดีย เอเยนซี ชี้วิกฤติแฮมเบอร์เกอร์ จะมีผลกระทบอุตสาหกรรมโฆษณาปี 2552
  อย่างแน่นอนโดยมีผลมาจากสินค้าท็อปเทนแบรนด์ที่ใช้งบสูงสุด
  ล้วนมีบริษัทแม่อยู่ในประเทศสหรัฐอเมริกา อาจปรับแผนใช้งบลดลง
  คาดว่าส่งผลวงการโฆษณาปีหน้าทรงตัวและติดลบ 5%
  ขณะที่ภาพรวมโฆษณาปีที่ผ่านมาตลาดซบเซาจากผลลบเศรษฐกิจและการเมือง นอกจากนี้
  ทางสถานีโทรทัศน์สีกองทัพบกช่อง 7 ยังปรับราคาขึ้น 10%
  รวมทั้งมีมาตรการในการควบคุมคุณภาพและทิศทางรายการให้สร้างสรรค์ต่อสังคม
  อีกทั้งมีการใช้ระเบียบควบคุมโฆษณาแฝง เช่น Scoop และ Tie-in
  มากขึ้นมีผลทำให้การขายในปี 2551 ที่ผ่านมานั้นยากขึ้นตามลำดับ นอกจากนี้
  ในการเช่าเวลาเพื่อผลิตรายการหรือการขายรายการ
  ทางเจ้าของสถานีจะพิจารณาจากรายการที่มีคุณภาพ มีรูปแบบการนำเสนอน่าสนใจ
  สอดคล้องกับนโยบายของสถานีโทรทัศน์ และมีโอกาสที่จะได้รับความนิยม หรือมี Rating สูง
  ซึ่งจะส่งผลต่อความต้องการโฆษณาของสินค้าและบริการในการเลือกลงโฆษณาในรายการดังกล่าว
  เมื่อเทียบกับคู่แข่งรายการอื่นๆ ผู้ผลิตรายการทางโทรทัศน์จึงต้องมีความพร้อมในด้านเงินทุน
  ประสบการณ์ ความชำนาญ
  บุคลากรและความสัมพันธ์กับเจ้าของสถานีทั้งหน่วยของรัฐบาลและเอกชน
  ที่สำคัญต้องมีความพร้อมในการปรับเปลี่ยนและพัฒนารายการให้มีคุณภาพเป็นที่นิยมอยู่ตลอดเวลา

  อย่างไรก็ตาม จากความต้องการรายการโทรทัศน์ ประเภทต่างๆ เพิ่มขึ้น
  ส่งผลให้ธุรกิจการผลิตรายการโทรทัศน์มีแนวโน้มการเติบโตและการแข่งขันที่สูงในอนาคต
  ดังนั้นผู้ผลิตรายการที่มีคุณภาพและมีความหลากหลายและมีบุคลากรที่มีความสร้างสรรค์
  จะมีข้อได้เปรียบกว่าคู่แข่งในการขยายธุรกิจต่อไป

  3.3 การจัดหาผลิตภัณฑ์หรือบริการ

3.3.1 การจัดให้ได้มาซึ่งผลิตภัณฑ์เพื่อจำหน่าย

    องค์ประกอบสำคัญในการผลิตรายการโทรทัศน์

1)  นักแสดง พิธีกรและบุคลากรฝ่ายการผลิต

    กลุ่มบริษัทจะคัดเลือกและว่าจ้าง นักแสดง หรือ พิธีกร
    ที่มีบุคลิกภาพเหมาะสมกับละครเรื่องนั้นๆ หรือรายการนั้นๆ ทั้งนี้กลุ่มบริษัทจะมีข้อได้เปรียบ
    ในกรณีที่นักแสดงหรือพิธีกรเป็นบุคลากรของจีเอ็มเอ็ม แกรมมี่ ซึ่งเป็นบริษัทใหญ่ของกลุ่มบริษัท
    เนื่องจากจะทำให้สามารถติดต่อ ประสานงาน และขอความร่วมมือได้ง่ายกว่า
    โดยอัตราการจ่ายค่าตอบแทนเป็นไปตามอัตราตลาด ในส่วนของบุคลากร
    ส่วนใหญ่จะเป็นพนักงานประจำ ซึ่งได้รับค่าตอบแทนเป็นเงินเดือน
    ปัจจุบันกลุ่มบริษัทมีบุคลากรฝ่ายการผลิต 246 คน
    บุคลากรส่วนใหญ่จะอยู่กับบริษัทฯมาเป็นระยะเวลานาน
    และกลุ่มบริษัทได้ให้ความสำคัญกับการอบรมและพัฒนาบุคลากรเป็นอย่างมาก

2)  สถานที่ใช้ในการถ่ายทำและอุปกรณ์ที่ใช้ในการผลิต

    ในการผลิตละครและรายการ โดยส่วนใหญ่จะเป็นการการถ่ายทำนอกสถานที่เป็นหลัก
    ดังนั้นกลุ่มบริษัทจะเช่าสถานที่ถ่ายทำจากบุคคลภายนอก
    เนื่องจากการลงทุนสร้างสตูดิโอต้องใช้เงินลงทุนที่สูงและไม่คุ้มทุน
    โดยปกติแล้วจะมีเพียงเจ้าของสถานีเท่านั้นที่จะสร้างสตูดิโอเพื่อผลิตข่าวเป็นส่วนใหญ่
    ทั้งนี้กลุ่มบริษัทจะเช่าอุปกรณ์ที่ใช้ในการผลิตรายการ เช่น กล้องโทรทัศน์
    คอมพิวเตอร์สำหรับตัดต่อภาพและเสียง จาก จีเอ็มเอ็ม แกรมมี่
    โดยจ่ายค่าเช่าตามราคาตลาด

    ต้นทุนการผลิต

    ในส่วนของต้นทุนการผลิตของกลุ่มบริษัท ค่าใช้จ่ายหลัก คือ ค่าเช่าเวลา
    ค่าใช้จ่ายเกี่ยวกับสถานที่ใช้ในการถ่ายทำและอุปกรณ์ที่ใช้ในการผลิต ค่านักแสดง และค่าพิธีกร

3.3.2 ผลกระทบต่อสิ่งแวดล้อม

ไม่มี

  3.4 งานที่ยังไม่ได้ส่งมอบ

ไม่มี

ธุรกิจสิ่งพิมพ์

  3.1 ลักษณะผลิตภัณฑ์หรือบริการ

  ผลิตภัณฑ์หลักของกลุ่มธุรกิจสิ่งพิมพ์ คือ การผลิตนิตยสารรายเดือนและรายปักษ์
  ซึ่งเป็นนิตยสารแฟชั่น นิตยสารสำหรับผู้หญิง นิตยสารสำหรับผู้ชาย นิตยสารบันเทิง
  และเป็นผู้ผลิตและจำหน่ายหนังสือเล่ม (Pocket Book) ปัจจุบันมีนิตยสารของกลุ่มบริษัททั้งสิ้น 5
  เล่ม เป็นนิตยสารไทย 2 เล่ม และเป็นนิตยสารที่ซื้อลิขสิทธิ์มาจากต่างประเทศอีก 3 เล่ม
  โดยนิตยสารแต่ละเล่มมีลักษณะเฉพาะที่ต่างกันดังนี้

  ------------------ ------------------------------------------------------------------- ---------------------------
  นิตยสาร /           ลักษณะของเนื้อหา                                                       กลุ่มเป้าหมาย
  รูปแบบสิ่งพิมพ์                                                                             

  อิมเมจ (Image)      แฟชั่น ความงาม สาระและบันเทิงที่โดดเด่นด้วยภาพทันสมัย                         ไม่จำกัดเพศหรืออายุของกลุ่มผู้อ่าน
                                                                                         ทุกเพศทุกวัย ตั้งแต่นักเรียน นักศึกษา
                                                                                         และคนทำงาน

  มาดาม ฟิกาโร        นิตยสารสำหรับผู้หญิงที่มีความสนใจในแฟชั่น ชื่นชอบในศิลปะที่สวยงาม                  ผู้หญิงวัยทำงานอายุ 25-35
  (Madame Figaro)    มอบความบันเทิงและสาระให้แก่ผู้หญิงที่มีรสนิยมและการศึกษาสูง                      ปีที่ค่อนข้างมีระดับ มีรสนิยม
                                                                                         และการศึกษาสูง

  เฮอร์ เวิลด์ (Her     แฟชั่น ความงาม สาระและบันเทิง                                           ผู้หญิงที่เป็นนักศึกษา
  World)             วิถีการดำเนินชีวิตของสาวสมัยใหม่ที่ใช้เวลาอย่างมีประโยชน์เพื่อพัฒนาและปรับปรุงตนเอง   ไปจนถึงวัยเริ่มต้นทำงาน อายุ
                     และเตรียมพร้อมที่จะเผชิญโลกใหม่ ในวัยที่มากขึ้น                                18-28 ปี

  แมกซิม (Maxim)      เรื่องราวการใช้ชีวิตและรูปแบบการดำเนินชีวิตของผู้ชายยุคใหม่ที่มีความเป็นตัวของตัวเอง   ผู้ชายทันสมัย วัย 18-40 ปี
                     ประกอบไปด้วยสาระและบันเทิง การแต่งกาย ความเป็นอยู่ เทคโนโลยี และสุขภาพ       ที่สนใจความเป็นไปของสังคม แฟชั่น
                                                                                         บันเทิง และเทคโนโลยีใหม่ๆ
                                                                                         และมีความเป็นตัวของตัวเอง

  อิน แมกกาซีน         เน้นความรักดารา บทสัมภาษณ์เชิงลึก                                         ผู้หญิงวัยมหาวิทยาลัยถึงวัยทำงาน
  (In Magazine)      และสไตล์ของดาราที่นำไปดัดแปลงใช้กับสาวไทยทั่วไปได้ มองโลกในแง่ดี และ exclusive คนเมือง วัย 18-29 ปี
                                                                                         มีรายได้ระดับกลางถึงสูง

  หนังสือเล่ม (Pocket   เป็นเรื่อง Fiction, Non-Fiction, Style และ Self Esteem                 ผู้หญิง อายุ 17-35 ปี
  Book)              ทำให้คนอ่านมองเห็นคุณค่าในตัวเอง นอกจากนี้ ยังมี J Book                       ที่มีความสนใจเรื่องราวที่ทันสมัย
                     ที่เป็นวรรณกรรมแปลร่วมสมัยของประเทศญี่ปุ่นอีกด้วย                              พร้อมรับความคิดที่แตกต่าง
  ------------------ ------------------------------------------------------------------- ---------------------------

3.2 การตลาดและภาวะการแข่งขัน

3.2.1 นโยบายและลักษณะการตลาด

กลยุทธ์ในการแข่งขัน

-   ผลิตผลงานที่มีคุณภาพและมีความน่าสนใจ

  นิตยสารแต่ละเล่มมีจุดเด่นที่แตกต่างกันอย่างเด่นชัดเพื่อรองรับความต้องการของกลุ่มลูกค้าที่แตกต่างกัน
  อย่างไรก็ตามสิ่งที่เหมือนกันในนิตยสารทั้งหมด ประกอบไปด้วยบทความและเนื้อหาดีๆ
  อันหลากหลายจากนักเขียนฝีมือคุณภาพ การแปลจากนักแปลมืออาชีพ
  ภาพแฟชั่นที่ทางเราสามารถนำนางแบบหรือนักแสดงชั้นนำของเมืองไทยและต่างประเทศ
  มานำเสนอในรูปแบบใหม่ๆ สร้างความแตกต่างจากนิตยสารเล่มอื่นๆที่เคยนำเสนอมา
  บริษัทฯได้พัฒนาและปรับปรุงเนื้อหาของนิตยสารแต่ละเล่มอยู่อย่างต่อเนื่อง
  เพื่อให้นิตยสารแต่ละเล่มเหมาะสมกับความต้องการของกลุ่มลูกค้าที่มีการเปลี่ยนแปลงอยู่ตลอดเวลาและสภาวการณ์ปัจจุบัน
  การปรับปรุงนี้ยังรวมถึงการจัดรูปเล่มที่สวยงาม
  ทำให้ภาพโฆษณาดูสวยงามตรงตามความต้องการของลูกค้าผู้ซื้อโฆษณา นอกจากนั้นบริษัทฯ
  ยังได้มีการนำเสนอบทความโฆษณาที่ตรงต่อความต้องการของลูกค้าผู้ซื้อโฆษณาและยังมีความแปลกใหม่เพื่อเพิ่มความน่าสนใจในการอ่านให้แก่ผู้อ่าน

-   กลยุทธ์ทางด้านการส่งเสริมการขาย

  กลยุทธ์การส่งเสริมการขายสามารถแบ่งออกเป็น 2 กลุ่ม
  เพื่อรองรับกลุ่มลูกค้าผู้อ่านและผู้ซื้อโฆษณา โดยแบ่งออกเป็นประเภทดังนี้ สำหรับผู้อ่าน
  บริษัทฯได้มีการจัดทำกิจกรรมตามสถานที่ต่างๆเพื่อประชาสัมพันธ์นิตยสาร อาทิเช่น
  อาคารสำนักงาน และมหาวิทยาลัยชั้นนำ โดยมีศิลปินและนักแสดงเข้ามาสร้างสีสันให้แก่กิจกรรม
  การออกบูธที่ศูนย์ประชุมแห่งชาติสิริกิตต์ สำหรับผู้รักการอ่าน
  นอกจากนั้นยังมีการแนะนำผลิตภัณฑ์ใหม่ๆผ่านกิจกรรมโดยได้รับความร่วมมือจากกองบรรณาธิการและรวมถึงการแนะนำผ่านการแทรกในนิตยสาร
  ตลอดจนการร่วมมือกับบัตรเครดิตให้สามารถซื้อนิตสารผ่านบัตรเครดิตได้

  สำหรับผู้ซื้อโฆษณาที่มียอดซื้อในระดับสูง บริษัทฯให้สิทธิพิเศษในการจัดคิวถ่ายแฟชั่น ,
  ให้สิทธิ์ในการแนะนำสินค้าใหม่หรือลงโฆษณาเสริมได้ตามความเหมาะสม
  ,มีการประชาสัมพันธ์สินค้าผ่านทางบทความและคอลัมน์แนะนำต่างๆตามความเหมาะสม
  และมีการปรับตำแหน่งหน้าโฆษณาที่ดีขึ้น

-   กลยุทธ์ทางด้านราคา

  ทางด้านราคา บริษัทฯแบ่งกลยุทธ์ออกเป็น 2 ประเภทเช่นเดียวกันกับการส่งเสริมการขาย
  สำหรับกลุ่มผู้อ่าน บริษัทฯมีนโยบายลดราคาให้แก่ลูกค้า ในกรณีที่ลูกค้าสมัครสมาชิกรายปี
  นอกจากนั้นยังมีการลดราคาพิเศษในช่วงสัปดาห์หนังสือในงานมหกรรมหนังสือ
  ในส่วนของลูกค้าผู้ซื้อโฆษณานั้น บริษัทฯมีนโยบายในการปรับราคาที่ยืดหยุ่นสำหรับลูกค้าเดิม
  อาทิเช่น
  ให้ราคาพิเศาในเล่มพิเศษนอกเหนือจากเล่มปกติที่ลูกค้าได้มีการโฆษณาหลายครั้งมให้ส่วนลดแก่ลูกค้าที่ซื้อโฆษณาระยะยาวในนิตยสารเล่มปกติ

  กลุ่มลูกค้าและช่องทางการจัดจำหน่ายสิ่งพิมพ์

ในส่วนของนิตยสาร

-   ในเขตกรุงเทพมหานคร จะขายผ่านตัวแทนจำหน่าย เพื่อกระจายให้แก่แผงร้านหนังสือชั้นนำ
    โดยเฉพาะในย่านธุรกิจซึ่งมีทั้งลักษณะขายขาด ไม่มีการรับคืน และมีการรับคืน
    แล้วแต่เงื่อนไขการรับคืนสินค้าที่แต่ละบริษัทกำหนด
    โดยบริษัทฯจ่ายค่าตอบแทนการขายเป็นร้อยละของราคาหน้าปก

-   ในต่างจังหวัด จะขายให้แก่ตัวแทนจัดจำหน่ายคือ บริษัท ธนบรรณ จำกัด และ บริษัทเพ็ญบุญ
    จัดจำหน่าย จำกัด
    โดยบริษัทฯจะรับคืนสินค้าภายใต้เงื่อนไขของการรับคืนสินค้าที่แต่ละบริษัทกำหนด

-   ขายให้แก่สมาชิก โดยการจัดส่งทางไปรษณีย์ โดยลูกค้าติดต่อกับกลุ่มบริษัทโดยตรง

-   การจัดจำหน่ายผ่านผู้ค้าปลีก หรือแผงร้านค้าย่อย ซึ่งจะติดต่อรับสินค้ากับกลุ่มบริษัทโดยตรง

-   การจัดจำหน่ายผ่านทางโทรศัพท์ หรือทาง Internet

    การจัดจำหน่ายนิตยสารเกือบทั้งหมดส่วนใหญ่ จะเป็นการขายตรงให้แก่ตัวแทนจัดจำหน่าย

    ในส่วนของหนังสือเล่ม

-   ขายตรงให้แก่ตัวแทนจัดจำหน่าย 2 ราย คือ บริษัท งานดี จำกัด และบริษัท ซีเอ็ดยูเคชั่น
    จำกัด (มหาชน) ซึ่งแบ่งตามประเภทของหนังสือเล่ม และตัวแทนจัดจำหน่ายทั้ง 2 ราย
    จะขายต่อให้แก่ร้านหนังสือชั้นนำ โดยตัวแทนจัดจำหน่ายจะได้รับค่าตอบแทนการขาย
    เป็นร้อยละของราคาหน้าปก ตามจำนวนเล่มที่ขายได้

-   การจัดจำหน่ายผ่านทางไปรษณีย์ โดยลูกค้าติดต่อกับธุรกิจสิ่งพิมพ์โดยตรง

-   การจัดจำหน่ายเอง ในงานสัปดาห์หนังสือ

    การจัดจำหน่ายหนังสือเล่มเกือบทั้งหมดส่วนใหญ่จะเป็นการขายตรงให้แก่ตัวแทนจัดจำหน่าย

  สัดส่วนการจัดจำหน่ายสิ่งพิมพ์แบ่งตามพื้นที่ขาย

  -------------------- ------------------------- -------------------------
  พื้นที่ขาย               นิตยสาร(ร้อยละ)             หนังสือเล่ม (ร้อยละ)

  เขตกรุงเทพมหานคร      75                        70

  ต่างจังหวัด             25                        30
  -------------------- ------------------------- -------------------------

  กลุ่มลูกค้าซื้อโฆษณาในนิตยสาร

1)  กลุ่มลูกค้าที่เป็นบริษัทโฆษณา (Agency) บริษัทโฆษณาจะซื้อเนื้อที่โฆษณาจากเจ้าของหนังสือ
    และจะเป็นผู้เสนอการจัดสรรและวางแผนการใช้สื่อโฆษณาของลูกค้าผู้เป็นเจ้าของสินค้า

2)  ลูกค้าโดยตรง (Direct Customer)
    เป็นกลุ่มลูกค้าที่เป็นเจ้าของสินค้าที่มีความสนใจที่จะลงโฆษณาในนิตยสาร

การจำหน่ายและช่องทางการจำหน่าย

  ช่องทางการจำหน่ายของกลุ่มธุรกิจสื่อสิ่งพิมพ์จะเป็นลักษณะของการขายให้แก่บริษัทโฆษณาประมาณร้อยละ
  60 ของยอดขาย และขายตรงให้กับลูกค้าประมาณร้อยละ 40 ของยอดขายโฆษณาสื่อสิ่งพิมพ์

  สัดส่วนการขายให้แก่ลูกค้ารายใหญ่ 10 รายแรกต่อรายได้ในช่วง 3 ปีที่ผ่านมา

  หน่วย : ร้อยละ

  --------------------------------------- ---------- ---------- ----------
                                          2549       2550       2551

  รายได้รวมกันของลูกค้า 10 รายแรก             51.0       70.4       53.0
  --------------------------------------- ---------- ---------- ----------

  ในระยะ 3
  ปีที่ผ่านมากลุ่มธุรกิจสื่อสิ่งพิมพ์ไม่มีสัดส่วนการขายให้แก่ลูกค้ารายใดรายหนึ่งเกินกว่าร้อยละ 30
  ของรายได้รวมของกลุ่มธุรกิจสื่อสิ่งพิมพ์

3.2.2 สภาพการแข่งขัน / แนวโน้มภาวะอุตสาหกรรมและการแข่งขัน

  สภาพการตลาดนิตยสารที่ผ่านมานับตั้งแต่ปี 2548 จนถึงปัจจุบัน พบว่ามีการแข่งขันสูงมาก
  มีนิตยสารทั้งหัวในและหัวนอกเกิดขึ้นมาใหม่ในตลาด นิตยสารจะเจาะเฉพาะกลุ่มมากขึ้นกว่าเดิม
  อย่างไรก็ตามได้มีการปิดตัวลงของนิตยสารหลายฉบับเช่นกันแม้จะมีการดำเนินธุรกิจมาแล้วนับสิบปี
  ทั้งนี้เนื่องจากสภาพความไม่แน่นอนทางเศรษฐกิจและการเมือง
  ส่งผลให้ผู้บริโภคระมัดระวังในการใช้จ่ายมากขึ้น ทำให้รายได้จากการขายต่ำลง
  ขณะเดียวกันต้นทุนการผลิตก็สูงขึ้น อีกทั้งงบประมาณที่ใช้จ่ายสำหรับสื่อนิตยสารก็ลดลง
  จากการสำรวจของ บริษัท นีลเส็น มีเดีย รีเสิร์ช (ประเทศไทย) พบว่าในปี 2551
  สื่อทางนิตยสารมีส่วนแบ่งการตลาดอยู่ประมาณร้อยละ 6.51 ของสื่อทุกประเภทและ
  ยังคงแสดงตัวเลขติดลบของการใช้สื่อนิตยสารต่อเนื่องและมากขึ้น
  งบโฆษณาผ่านสื่อนิตยสารมีการเติบโตลดลงร้อยละ 1.36 เมื่อเทียบกับปีก่อน
  โดยคิดเป็นเม็ดเงินโฆษณาทั้งสิ้นประมาณ 5,823 ล้านบาท จาก 5,903 ล้านบาทในปีที่ผ่านมา
  ทำให้รายได้เฉลี่ยต่อปี 2551 ของนิตยสารแต่ละฉบับลดลงไปโดยอัตโนมัติ

  สำหรับหนังสือเล่ม มองว่าปีนี้น่าจะยังเติบโตได้ประมาณ 5-10% แม้คนจะเลือกซื้อมากกว่าเดิม
  โดยการเลือกจะมาจากคุณภาพของหนังสือและความน่าเชื่อถือของสำนักพิมพ์
  เพราะคนอ่านจะเลือกสำนักพิมพ์ที่ติดอันดับต้นๆในใจคนอ่าน เพราะ
  ไม่ต้องเสี่ยงอ่านงานไร้คุณภาพ เพราะฉะนั้นแบรนด์ที่แข็งแรงและอยู่ในอันดับต้นๆ
  ของหนังสือแต่ละประเภทเท่านั้นถึงจะอยูได้
  ในตลาดผู้ประกอบการของหนังสือเล่มสามารถแบ่งออกเป็น 3 ขนาด คือ ขนาดใหญ่ได้แก่
  กลุ่มอมรินทร์ ซึ่งครอบคลุมตลาดส่วนใหญ่ และแบ่งเป็นสำนักพิมพ์ต่างๆ
  ตามประเภทหนังสือที่ชัดเจน เช่น สำนักพิมพ์อมรินทร์ สำนักพิมพ์แพรวสุดสัปดาห์
  สำนักพิมพ์คลีนิคบ้านและสวน สำนักพิมพ์อรุณ กลุ่มนานมีบุคส์ กลุ่มเนชั่น และกลุ่มมติชน
  ส่วนสำนักพิมพ์บลิส พับลิชชิ่ง ถือเป็นสำนักพิมพ์ขนาดกลางที่มีความชัดเจนในการประกอบธุรกิจ
  และมุ่งเน้นตลาดที่มีโอกาสและยังไม่มีสำนักพิมพ์ใดครองตลาดอยู่ และสำนักพิมพ์ขนาดเล็กอื่นๆ
  ในภาพรวมการแข่งขันในตลาดหนังสือเล่มมีความรุนแรงขึ้น
  เนื่องจากปริมาณการออกหนังสือเล่มเพิ่มขึ้นโดยเฉลี่ย 31 เล่มต่อวัน[7]
  โดยที่แนวโน้มการอ่านหนังสือไม่ปรากฎเด่นชัดนัก ส่วนใหญ่เป็นลักษณะไปตามกระแสนิยม
  ซึ่งส่งผลให้ทุกสำนักพิมพ์ลดปริมาณการออกหนังสือลง
  และสำนักพิมพ์ขนาดเล็กได้ทยอยปิดตัวกันลงไป ในขณะที่สำนักพิมพ์บลิส พับลิชชิ่ง
  ซึ่งเป็นสำนักพิมพ์ขนาดกลาง มีความสามารถในการแข่งขันอยู่ในระดับที่น่าพอใจ
  เนื่องจากมีกลุ่มเป้าหมายในเซ็กเมนต์ที่ชัดเจนมาก และเป็นที่หนึ่งในเซ็กเมนต์ตลอดมา
  ทั้งตลาดหนังสือแปล และนิยายแปลรักโรแมนติกคอมเมอดี้สำหรับผู้หญิง ซึ่งในส่วนหนังสือ J-Book
  คู่แข่งมีเพียง 2-3 รายเท่านั้น ส่วนนิยายแปลรักโรแมนติกคอมเมอดี้สำหรับผู้หญิง
  เป็นตลาดขนาดเล็ก และคู่แข่งค่อยๆ ทยอยปิดตัวไป ทำให้มีการแข่งขันค่อนข้างต่ำ
  ขณะเดียวกันสำนักพิมพ์บลิส พับลิชชิ่ง จะเป็นกลุ่มที่เปิดตลาดใหม่เสมอ
  และสิ่งที่ต้องทำในวันที่เศรษฐกิจไม่ดี คือ การรักษาลูกค้าเก่า โดยการทำ Customer
  Relationship Management: CRM อย่างต่อเนื่อง
  จึงทำให้สามารถรักษาฐานลูกค้าและระดับยอดขายได้อย่างน่าพอใจ

  แผนภาพแสดงมูลค่าค่าโฆษณาในสื่อสิ่งพิมพ์ (ล้านบาท)

[]

ที่มา: บริษัท นีลเส็น มีเดีย รีเสิร์ช (ประเทศไทย)

  แนวโน้มภาวะอุตสาหกรรมและการแข่งขัน

  คาดการณ์ว่าในปี 2552 การแข่งขันในตลาดนิตยสาร
  ยังคงมีการแข่งขันที่รุนแรงทั้งในส่วนของคอนเทนต์ รูปแบบ การกำหนดวันวางแผง
  รวมถึงพฤติกรรมผู้บริโภคที่เปลี่ยนแปลงไป สำนักพิมพ์ต่างๆ
  ที่เคยมองว่ากระแสดิจิทัลอาจจะกระทบกับธุรกิจสิ่งพิมพ์ ตอนนี้ต้องเปลี่ยนมุมมอง
  โดยใช้กระแสดิจิทัลเป็นตัวกระตุ้นในการซื้อหนังสือเพื่ออ่านต่อหลังจากอ่านทางเว็บไซต์
  ซึ่งตอนนี้หลายสำนักพิมพ์ก็ให้ความสนใจช่องทางนี้ ซึ่งคาดการณ์ว่าในอนาคตยอดผู้ใช้อินเตอร์เน็ต
  จะมีเพิ่มมากขึ้นเรื่อยๆ นอกจากนี้ ปัจจัยจากสภาพเศรษฐกิจ
  และการเมืองที่ยังคงมีความไม่แน่นอน ยังส่งผลต่อการจับจ่ายใช้สอยของผู้บริโภคอีกด้วย
  ซึ่งจะเลือกซื้อมากขึ้น ดังนั้น สิ่งสำคัญในปีนี้ของบริษัทฯ คือการรักษาฐานลูกค้าเก่าให้มั่นคงก่อน
  แล้วค่อยหาโอกาสเพิ่มลูกค้าใหม่ โดยจะต้องปรับเนื้อหา
  และรูปแบบให้ทันสมัยอยู่เสมอให้รับกับพฤติกรรมของผู้อ่านที่เปลี่ยนแปลงไป
  รวมถึงการเน้นด้านการตลาด การจัดจำหน่ายและการขายโฆษณา
  และที่สำคัญคือตอบสนองความต้องการของผู้อ่านได้อย่างสูงสุด อย่างไรก็ตาม
  ผู้อ่านหนังสือในประเทศไทยยังเป็นฐานที่เล็กมาก ซึ่งยังมีโอกาสที่จะเติบโตได้อีกมากในอนาคต
  ดังนั้นจึงเชื่อว่าโอกาสเติบโตของนิตยสารหน้าใหม่จะยังมีอยู่
  เนื่องจากมีเงื่อนไขทางธุรกิจค่อนข้างน้อยเมื่อเทียบกับสื่ออื่นๆ เช่น ไม่ต้องอาศัยสัญญาสัมปทาน
  และต้นทุนการผลิตต่ำกว่าสื่ออื่นๆ มาก

  3.3 การจัดหาผลิตภัณฑ์หรือบริการ

3.3.1 การจัดให้ได้มาซึ่งผลิตภัณฑ์เพื่อจำหน่าย
องค์ประกอบสำคัญในการผลิตนิตยสารและหนังสือเล่ม

1)  เนื้อเรื่อง (Content)

  ในการผลิตนิตยสารอิมเมจ
  บรรณาธิการบริหารจะเป็นผู้ให้นโยบายโดยรวมในการจัดทำเนื้อหาของนิตยสาร
  ส่วนรองบรรณาธิการบริหาร จะเป็นผู้ควบคุมการผลิตและให้ต้นฉบับเสร็จตรงเวลา
  รวมทั้งติดต่อนักเขียนพิเศษ (คอลัมนิสต์) ให้ส่งต้นฉบับและรูปภาพประกอบตามกำหนด
  และกองบรรณาธิการทุกคนจะมีส่วนร่วมในการคิดรายละเอียดเนื้อหาภายในฉบับ

  ในการผลิตนิตยสารหัวนอก บรรณาธิการบริหารจะเป็นผู้ควบคุมการจัดทำนิตยสาร
  ภายใต้มาตรฐานของเนื้อหาและรูปแบบเดียวกันจากเจ้าของนิตยสาร
  ทั้งนี้อาจมีการปรับปรุงเพิ่มเติมในส่วนของเนื้อหาบ้าง
  เพื่อให้สอดคล้องกับรูปแบบการดำเนินชีวิตของคนไทย

    ในการผลิตหนังสือเล่มจะมีวัตถุดิบหรือต้นฉบับมาจาก 3 แหล่งคือ

-   การแปลจากหนังสือต่างประเทศ โดยจ่ายค่าลิขสิทธิ์ให้แก่ผู้เขียน และจ่ายค่าแปลให้แก่ผู้แปล
    ตามราคาที่ตกลงกัน และตามจำนวนหนังสือที่ขายได้

-   การรวบรวมต้นฉบับจากนิตยสารหรือหนังสือพิมพ์ และจ่ายค่าลิขสิทธิ์ให้แก่นักเขียน
    ตามราคาที่ตกลงกัน และตามจำนวนหนังสือที่ขายได้

-   การสร้างเนื้อหาขึ้นมาใหม่ ส่วนใหญ่จะเป็นหนังสือคู่มือ เช่นคู่มือความงาม
    มีการจ่ายค่าตอบแทนให้แก่ผู้ให้เนื้อหา และผู้เขียน รูปแบบผลตอบแทนมีหลายแบบ เช่น
    จ่ายตามราคาที่ตกลงกัน และตามจำนวนหนังสือที่ขายได้

2)  บุคลากร

    บุคลากรจะเป็นพนักงานประจำ ในส่วนที่เกี่ยวกับการผลิตนิตยสารซึ่งปัจจุบันมีด้วยกัน 5
    ฉบับประกอบด้วย ฝ่ายกองบรรณาธิการ ฝ่ายศิลปกรรม และพิสูจน์อักษร รวมทั้งสิ้น 134 คน
    นอกจากนี้จะมีการจ้างช่างภาพมืออาชีพในการถ่ายภาพแฟชั่นในบางกรณี
    และจ้างนางแบบจากภายนอกทั้งในและนอกสังกัดของกลุ่มบริษัท

    ในส่วนที่เกี่ยวกับการผลิตหนังสือเล่มจะประกอบด้วยพนักงานประจำ คือฝ่ายกองบรรณาธิการ
    ฝ่ายศิลปกรรม และพิสูจน์อักษร รวมทั้งสิ้น 22 คน
    นอกจากนี้กลุ่มบริษัทจะว่าจ้างนักแปลที่มีความถนัดในการแปลหนังสือตามแนวที่ถนัด
    และมีการจ้างนักแปลหน้าใหม่ที่มีคุณภาพ
    เพื่อให้หนังสือมีคุณภาพและมีความโดดเด่นจากหนังสือเล่มของคู่แข่ง
    สำหรับการผลิตหนังสือที่มีการสร้างเนื้อหาใหม่
    บริษัทฯจะคัดเลือกผู้ที่มีความชำนาญและมีชื่อเสียงในด้านต่างๆ มาเป็นผู้ให้เนื้อหา

3)  การจัดพิมพ์

    ธุรกิจสิ่งพิมพ์จะจ้างโรงพิมพ์ภายนอกในการจัดพิมพ์นิตยสารและหนังสือเล่ม
    สำหรับขั้นตอนในการจัดพิมพ์ เริ่มจากการให้โรงพิมพ์เสนอราคา
    และกลุ่มบริษัทจะทำการคัดเลือกโรงพิมพ์ ต่อจากนั้น
    กลุ่มบริษัทและโรงพิมพ์จะทำการวางแผนงานพิมพ์ร่วมกัน ก่อนจะนำไปสู่กระบวนการจัดพิมพ์
    และจัดจำหน่ายเป็นลำดับถัดไป

    ต้นทุนการผลิต

    ในส่วนของต้นทุนการผลิตของกลุ่มบริษัท ค่าใช้จ่ายหลัก คือ ต้นทุนค่ากระดาษ
    ค่าใช้จ่ายค่าจ้างนางแบบ นายแบบ
    ค่าใช้จ่ายเกี่ยวกับสถานที่ใช้ในการถ่ายทำและอุปกรณ์ที่ใช้ในการผลิต
    ค่าลิขสิทธิ์หนังสือจากต่างประเทศ
    ซึ่งจะต้องมีการบริหารต้นทุนให้สอดคล้องกับการวางรูปเล่มและการนำเสนอการโฆษณาทั้งทางตรงและการโฆษณาเพื่อสร้างมูลค่าเพิ่มให้แก่ลูกค้า

3.3.2 ผลกระทบต่อสิ่งแวดล้อม

ไม่มี

  3.4 งานที่ยังไม่ได้ส่งมอบ

ไม่มี

ธุรกิจสร้างสรรค์และบริหารงานกิจกรรม

  3.1 ลักษณะผลิตภัณฑ์หรือบริการ

  ธุรกิจสร้างสรรค์และบริหารงานกิจกรรม (Event Creation & Management)
  เป็นธุรกิจที่ให้บริการด้านการจัดงานกิจกรรมแบบครบวงจร ตั้งแต่การเสนอแนวความคิด
  จัดหาผู้รับเหมาในงานด้านต่างๆ และติดต่อประสานงานกับทุกฝ่ายที่เกี่ยวข้อง
  เพื่อให้สามารถผลิตและบริหารงานให้สอดคล้อง ตรงตามความต้องการและจุดมุ่งหมายของลูกค้า
  โดยมีบริษัท อินเด็กซ์ อีเว้นท์ เอเจนซี่ จำกัด (มหาชน) และบริษัทในเครือ
  เป็นผู้ดูแลและดำเนินธุรกิจที่เกี่ยวเนื่องกัน ซึ่งสามารถแบ่งได้เป็น 2 กลุ่ม คือ

1.  กลุ่มบริการสร้างสรรค์และบริหารงานด้านการสื่อสารทางการตลาด
    โดยให้บริการด้านความคิดสร้างสรรค์ และพัฒนากลยุทธ์ทางการตลาด
    เพื่อให้สามารถสื่อสารทางการตลาดได้อย่างครบวงจรตามที่ลูกค้าต้องการ
    ทั้งงานกิจกรรมทางการตลาด (Event Marketing) งานด้านโฆษณาและประชาสัมพันธ์

2.  กลุ่มบริการด้านการผลิตและให้เช่า ทำหน้าที่ในการผลิตและจัดหาอุปกรณ์สำหรับจัดกิจกรรม
    จัดเตรียมระบบแสง เสียง เทคนิคพิเศษ การจัดสร้างเวที นิทรรศการ
    บริการให้เช่าอุปกรณ์กล้องและเครื่องมือตัดต่อภาพและเสียง งานออกแบบและผลิตฉาก
    สำหรับรายการโทรทัศน์
    รวมถึงการจัดเตรียมการแสดงและนำเข้าการแสดงพิเศษสำหรับงานกิจกรรมทางการตลาดต่างๆ
    เพื่อสร้างความน่าสนใจให้กับกิจกรรมนั้นๆมากยิ่งขึ้น
    โดยร่วมมือกับบริษัทที่เป็นพันธมิตรในต่างประเทศทั่วโลก

  ผลงานหลากหลายรูปแบบของกลุ่มธุรกิจสร้างสรรค์และบริหารงานกิจกรรม
  ได้สร้างนวัตกรรมใหม่ให้แก่ภาคธุรกิจ
  ทั้งในแง่ของความคิดสร้างสรรค์และเทคโนโลยีอย่างต่อเนื่อง โดยผลงานที่เกิดขึ้น
  ได้รับการกล่าวถึงในวงกว้าง
  รวมทั้งเป็นบริษัทที่ได้รับรางวัลจากทั้งในประเทศและต่างประเทศมากที่สุด
  ในวงการธุรกิจเดียวกัน

3.2 การตลาดและภาวะการแข่งขัน

1.  นโยบายและลักษณะการตลาด

กลยุทธ์ในการแข่งขัน

-   การบริหารงานบนพื้นฐานของความคิดสร้างสรรค์ (Creative Base Management)

  โดยใช้ศักยภาพอย่างเต็มที่ ในด้านความคิดสร้างสรรค์ เพื่อผลิตผลงาน
  อีกทั้งยังใส่ใจและพิจารณาในทุกๆรายละเอียดของงานที่จะเกิดขิ้น ตั้งแต่การพัฒนาแนวความคิด
  การผลิต การจัดการและบริหารกิจกรรม
  เพื่อให้ผลงานสามารถตอบสนองความต้องการของลูกค้าได้อย่างถูกต้อง แม่นยำ
  รวมทั้งสร้างความประทับใจให้เกิดขึ้นแก่กลุ่มเป้าหมาย

-   ตอบสนองทุกความต้องการ ของงานสร้างสรรค์และบริหารกิจกรรม (Full -Service Live
    Branding)

  กลุ่มบริษัท อินเด็กซ์
  มีการขยายธุรกิจเพื่อสนับสนุนและรองรับทุกความต้องการในการสร้างสรรค์และบริหารกิจกรรม
  มุ่งวางแผนเชิงกลยุทธ์เพื่อเจาะลึกให้เข้าถึงกลุ่มเป้าหมายที่แท้จริงได้มากขึ้น
  โดยชูจุดเด่นของผลิตภัณฑ์ สินค้า หรือองค์กร
  เพื่อสร้างความสัมพันธ์และประสบการณ์ร่วมเกี่ยวกับตราสินค้านั้นๆ
  และเน้นการมีส่วนร่วมของกลุ่มเป้าหมายในทุกๆกิจกรรมที่จัดขึ้น
  อีกทั้งยังมีโครงสร้างของทีมงานที่ยืดหยุ่นและสามารถปรับตัวรองรับงานกิจกรรมได้อย่างหลากหลายขนาดและรูปแบบ

-   มอบความแปลกใหม่และความแตกต่าง (Innovative Event)

    ด้วยการขยายเครือข่ายพันธมิตรในต่างประเทศกว่า 10 ราย
    ไม่ว่าจะเป็นบริษัทผู้รับจัดงานหรือผู้ผลิตอุปกรณ์ต่างๆ
    ทำให้กลุ่มธุรกิจสร้างสรรค์และบริหารงานกิจกรรม
    สามารถพัฒนาและปรับปรุงรูปแบบของบริการ
    ให้มีความแตกต่างทั้งในแง่ของความคิดสร้างสรรค์ รวมทั้งการนำเทคโนโลยีสมัยใหม่
    อุปกรณ์เครื่องเล่น และการแสดงที่ไม่มีในประเทศ
    มาสร้างความแปลกใหม่ให้กับกิจกรรมได้อย่างสม่ำเสมอ

-   สร้างมูลค่าเพิ่มให้กับงานของลูกค้า (Beyond Expectation)

    งานกิจกรรมทางการตลาดที่กลุ่มธุรกิจสร้างสรรค์และบริหารงานกิจกรรมสร้างขึ้น
    มิใช่เพียงเพื่อการดึงดูดกลุ่มเป้าหมาย ให้มาใกล้ชิดกับตราสินค้า
    และสร้างประสบการณ์ตรงในการใช้สินค้านั้นๆ (Brand Experience) เพียงอย่างเดียว
    แต่ยังรวมถึงการนำกลยุทธ์ทางการตลาดเข้ามาผสมผสาน และ
    ยังได้มีการพัฒนาบริการทางด้านการขยายผลการรับรู้ถึงกิจกรรมให้กระจายไปสู่กลุ่มเป้าหมายได้กว้างขวางยิ่งขึ้น
    ทั้งนี้ก็เพื่อผลลัพธ์สูงสุดของการจัดกิจกรรม
    รวมทั้งการร่วมมือกับบริษัทที่มีชื่อเสียงและความน่าเชื่อถือสูง ในด้านการจัดทำวิจัย
    เพื่อวัดผลของการจัดกิจกรรมในเชิงความสามารถด้านการเข้าถึงกลุ่มเป้าหมาย
    เพื่อพิจารณาถึงความคุ้มค่าของการลงทุนในการจัดกิจกรรมให้กับลูกค้า ได้อย่างเป็นรูปธรรม

-   การสร้างแบรนด์ (Brand Awareness)

    ปัจจัยสำคัญที่ทำให้ได้รับคัดเลือกเข้าไปเสนองาน คือ ชื่อเสียงและภาพพจน์ขององค์กร
    กรณีที่มีการคัดเลือกผู้จัดงานสำหรับกิจกรรมขนาดใหญ่ กลุ่มบริษัท อินเด็กซ์
    ยังครองความได้เปรียบในเชิงภาพลักษณ์แห่งความเป็นผู้นำในการสร้างสรรค์กิจกรรมทางการตลาดที่โดดเด่น
    โดยเฉพาะการจัดงานขนาดใหญ่ หรืองานระดับประเทศที่มีการกล่าวถึงในวงกว้าง
    อีกทั้งผู้บริหารของบริษัทยังเป็นที่ยอมรับในแวดวงสถาบันการศึกษาระดับมหาวิทยาลัย
    รวมทั้งบริษัทเอกชน โดยได้รับเชิญให้เป็นผู้ทรงคุณวุฒิ ในการบรรยายต่างๆ อย่างสม่ำเสมอ

    ลักษณะลูกค้าและกลุ่มลูกค้าเป้าหมาย

  กลุ่มลูกค้าเป้าหมายแบ่งออกเป็น 2 กลุ่มดังต่อไปนี้

1)  กลุ่มธุรกิจเอกชน เป็นกลุ่มเป้าหมาย และลูกค้าหลัก
    โดยลูกค้ากลุ่มนี้มีความต้องการที่จะเข้าถึงผู้บริโภคให้ได้มากที่สุด
    บริการหลักที่ใช้ส่วนใหญ่เป็นกิจกรรมทางการตลาด (Event Marketing)
    และการเสริมสร้างภาพลักษณ์ของตราสินค้า (Brand Activation)
    อาทิการเปิดตัวสินค้าหรือบริการ การส่งเสริมการขาย การจัดเลี้ยงให้กับตัวแทนจำหน่าย
    เป็นต้น ลูกค้าในกลุ่มนี้มีทั้งผู้ประกอบการข้ามชาติ เช่น ยูนิลีเวอร์ แอมเวย์ เชฟโรเลต
    และผู้ประกอบการในประเทศที่ส่วนใหญ่เป็นบริษัท และกลุ่มบริษัทเอกชนขนาดใหญ่ เช่น
    บมจ.ปตท. เครือซิเมนต์ไทย บจก. ไทยประกันชีวิต และกลุ่มบริษัททรู เป็นต้น
    ซึ่งบริษัทเหล่านี้ต้องการบริษัทที่มีความน่าเชื่อถือจากผลงานที่ผ่านมา
    และมีความสามารถทั้งในด้านความคิดสร้างสรรค์ที่แปลกใหม่ และสามารถผลิตงาน
    ทำให้เกิดขึ้นจริงได้ตามรูปแบบที่ต้องการ

2)  หน่วยงานของรัฐ ลูกค้ากลุ่มนี้มีความต้องการจัดกิจกรรมเพื่อสื่อสารกับประชาชน
    ซึ่งอาจจะเป็นการจัดกิจกรรมในรูปของงานนิทรรศการหรือกิจกรรมพิเศษต่างๆ
    หรือเป็นกิจกรรมการประชุม สัมมนาระดับนานาชาติ ตัวอย่างของลูกค้ากลุ่มนี้ได้แก่
    การท่องเที่ยวแห่งประเทศไทย กระทรวงวิทยาศาสตร์และเทคโนโลยี กรมส่งเสริมการส่งออก
    ธนาคารแห่งประเทศไทย และตลาดหลักทรัพย์แห่งประเทศไทย กรุงเทพมหานคร
    ศาลปกครองเป็นต้น ซึ่งหน่วยงานเหล่านี้ ต้องการบริษัทที่สามารถให้บริการได้ครบวงจร
    ทั้งในด้านการจัดกิจกรรมต่างๆ และด้านการโฆษณาประชาสัมพันธ์ ซึ่งกลุ่มบริษัทอินเด็กซ์
    ก็สามารถให้บริการได้อย่างครบถ้วน

  การจำหน่ายและช่องทางการจำหน่าย

  ช่องทางการจำหน่ายของกลุ่มธุรกิจสร้างสรรค์และบริหารงานกิจกรรม
  จะเป็นลักษณะของการเสนอและจัดงานผ่านบริษัทโฆษณา ประมาณร้อยละ 57 ของยอดขาย
  และการเสนอและจัดงานโดยตรงให้กับลูกค้าประมาณร้อยละ 43 ของยอดขาย

  สัดส่วนการเสนอและจัดงาน ให้แก่ลูกค้ารายใหญ่ 10 รายแรกต่อรายได้ในช่วง 3 ปีที่ผ่านมา

  หน่วย : ร้อยละ

  ------------------------------ ------------ ------------ --------------
                                 2549         2550         2551

  รายได้รวมกันของลูกค้า 10 รายแรก    63%          75%          86%
  ------------------------------ ------------ ------------ --------------

ในระยะ 3 ปีที่ผ่านมากลุ่มธุรกิจสร้างสรรค์และบริหารงานกิจกรรม
ไม่มีสัดส่วนการเสนอและจัดงานให้แก่ลูกค้ารายใดรายหนึ่งเกินกว่าร้อยละ 30 ของรายได้รวม
เนื่องมาจากลักษณะการรับงานครอบคลุมการให้บริการ
กับธุรกิจเอกชนหลายส่วนงานแตกต่างกันออกไปตามประเภทของลูกค้าที่มีการว่าจ้าง

นโยบายการกำหนดราคา

  การกำหนดราคาของ กลุ่มบริษัท อินเด็กซ์ จะพิจารณาจากระดับความยากง่ายของงาน
  ระยะเวลาในการดำเนินการ ต้นทุนการดำเนินการด้านต่างๆ
  ที่เป็นส่วนประกอบในการจัดกิจกรรม และบวกกำไรส่วนเพิ่มในการกำหนดราคาของงาน
  เพื่อเสนอต่อลูกค้า

ช่องทางการให้บริการ

  กลุ่มบริษัท อินเด็กซ์ ได้รับคัดเลือกในการจัดและบริหารกิจกรรมผ่าน 2 ช่องทาง ดังต่อไปนี้

  1) ผ่านการเข้าเสนอแผนงาน (Pitch)

  กลุ่มบริษัท อินเด็กซ์ มีทีมงานส่วนงานการตลาดและบริหารลูกค้า (Strategic Event
  Planning) ที่รับผิดชอบติดตามการเคลื่อนไหวของตลาด และเสาะหาลูกค้าใหม่ๆ
  เพื่อแนะนำให้รู้จักกับบริการ โดยลูกค้าจะเชิญกลุ่มบริษัท อินเด็กซ์ เข้าร่วมเสนอแผนงาน
  (Pitch) แข่งกับผู้รับจัดกิจกรรมรายอื่นๆ ในส่วนของลูกค้ารายเดิม
  ทีมงานก็มีหน้าที่ในการรักษาความสัมพันธ์ที่ดีอย่างต่อเนื่อง
  เพื่อให้ทราบถึงแผนงานการจัดกิจกรรมด้านการตลาด และเสนอแนวคิดในการจัดกิจกรรมใหม่ๆ
  แก่ลูกค้า โดยส่วนใหญ่กลุ่มบริษัท อินเด็กซ์
  จะได้รับเลือกให้จัดงานโดยไม่ต้องผ่านกระบวนการเสนอแผนงาน

  2) ผ่านทางสายสัมพันธ์ (Strategies Partner)

  งานที่ได้รับส่วนใหญ่มาจากสายสัมพันธ์ทางธุรกิจ มากกว่าการเข้าเสนอแผนงานแข่งกับรายอื่นๆ
  อันเนื่องมาจากผู้ร่วมทุน โดยเฉพาะกลุ่มจีเอ็มเอ็ม แกรมมี่ และกลุ่มนิตยสารเปรียว
  โดยกลุ่มบริษัท อินเด็กซ์
  และพันธมิตรจะคำนึงถึงคุณภาพของผลงานเป็นปัจจัยหลักถึงแม้จะเป็นธุรกิจที่ได้จากสายสัมพันธ์ทางธุรกิจ

3.2.2 สภาพการแข่งขัน

  ในธุรกิจการบริหารกิจกรรมนั้นถึงแม้จะมีผู้ประกอบการจำนวนมากถึง 200 บริษัท
  โดยส่วนใหญ่เป็นบริษัทขนาดเล็กมีพนักงานไม่เกิน 20 คน และ บริษัทที่มีพนักงานไม่เกิน 50คน
  มีอยู่เพียง 25 บริษัท สำหรับบริษัทที่มีพนักงานเกินกว่า 50 คน ก็มีไม่ถึง 10 บริษัท
  ดังนั้นโดยภาพรวมของตลาด
  การแข่งขันในธุรกิจนี้จึงมีการแบ่งกลุ่มเป้าหมายทางการตลาดตามขนาดของบริษัทอย่างชัดเจน
  และเมื่อมองถึงบริษัทที่สามารถให้บริการได้อย่างครบวงจร
  ทั้งในส่วนของการสร้างสรรค์และผลิตงาน รวมถึงการให้เช่าอุปกรณ์ต่างๆ ก็มีเพียงกลุ่มบริษัท
  อินเด็กซ์ เท่านั้น ที่สามารถให้บริการได้อย่างครบวงจร จึงถือว่าการแข่งขันยังไม่รุนแรงมากนัก

  แนวโน้มภาวะอุตสาหกรรมและการแข่งขัน

  อุตสาหกรรมการจัดกิจกรรมการตลาดมีแนวโน้มเติบโตอย่างต่อเนื่อง
  เพราะปัจจุบันการจัดกิจกรรมทางการตลาดมิได้จำกัดเพียงแค่ในภาคธุรกิจเอกชนเท่านั้น
  แต่ยังได้ขยายตัวไปในภาครัฐอีกด้วย โดยในหลายหน่วยงานราชการ
  ได้มีการใช้การจัดกิจกรรมต่างๆมากขึ้น เพื่อเป็นเครื่องมือในการเผยแพร่ข้อมูลให้แก่ประชาชน
  รวมทั้งเพื่อสนับสนุนงาน นโยบายต่างๆของภาครัฐ และสืบเนื่องมาจากสภาพเศรษฐกิจในปัจจุบัน
  ธุรกิจภาคเอกชนมีความต้องการใช้สื่อหรือกิจกรรมทางการตลาดที่สามารถเข้าถึงกลุ่มเป้าหมายให้ได้มากที่สุด
  เพื่อให้เกิดประสิทธิภาพและความคุ้มค่าในการใช้งบประมาณทางการตลาด
  นอกจากนั้นแนวโน้มการใช้กิจกรรมทางการตลาดยังเพิ่มขึ้น
  ทั้งในด้านของความถี่และขนาดของกิจกรรมอีกด้วย
  ในด้านการแข่งขันนั้นบริษัทที่มีขนาดองค์กรขนาดใหญ่และมีชื่อเสียงจะมีโอกาสในการรับงานมากกว่าบริษัทขนาดกลางและเล็ก
  ซึ่งในตลาดมีบริษัทที่มีขนาดใหญ่ที่มียอดขายเกินกว่าเจ็ดร้อยล้านเพียงแค่สามบริษัท
  ทำให้การแข่งขันในธุรกิจนี้ไม่รุนแรงมาก

  3.3 การจัดหาผลิตภัณฑ์หรือบริการ

3.3.1 การจัดให้ได้มาซึ่งผลิตภัณฑ์เพื่อจำหน่าย

    องค์ประกอบสำคัญสำหรับธุรกิจสร้างสรรค์และบริหารงานกิจกรรม

1)  บุคลากร

    บุคลากร มีส่วนสำคัญอย่างยิ่งในการผลิตและสร้างสรรค์ผลงาน โดยกลุ่มบริษัท
    จะมีการแบ่งหน้าที่และความรับผิดชอบของบุคลากรอย่างชัดเจน
    ทั้งในส่วนที่รับผิดชอบในด้านการออกแบบ การคิดสร้างสรรค์ และการบริหารจัดการ
    ทำให้งานกิจกรรมที่เกิดขึ้น
    ประสบความสำเร็จตรงตามวัตถุประสงค์และความต้องการของลูกค้า
    ทั้งนี้บริษัทได้ให้ความสำคัญกับการพัฒนาความรู้และแนวคิดทางการตลาดอย่างมาก
    โดยจัดให้มีการอบรมและสัมมนา ให้กับบุคลากรอย่างต่อเนื่อง ในด้านหลักสูตร
    ความรู้และข้อมูล ที่เกี่ยวข้องกับธุรกิจการให้บริการของกลุ่มบริษัท
    ทำให้บุคลากรสามารถสร้างสรรค์งานกิจกรรมบนพื้นฐานแนวคิดและกลยุทธ์ทางการตลาด

2)  เครื่องมือและอุปกรณ์ในการจัดงาน

    เครื่องมือและอุปกรณ์ในการจัดงาน
    อุปกรณ์หลักที่ใช้ในการจัดงานกิจกรรมส่วนใหญ่จะประกอบไปด้วยอุปกรณ์แสง เสียง
    และเทคนิคต่างๆ อุปกรณ์กล้องและเครื่องมือตัดต่อภาพและเสียง อุปกรณ์เครื่องเล่น
    อุปกรณ์จัดเลี้ยง อุปกรณ์อำนวยความสะดวก เช่น พัดลม เต้นท์
    ซึ่งเป็นอุปกรณ์ที่กลุ่มบริษัทเป็นเจ้าของเอง เพื่อให้บริการลูกค้าได้อย่างครบวงจร
    ทั้งนี้อุปกรณ์ต่างๆ จะมีการผลิต จัดซื้อ หรือนำเข้าจากต่างประเทศ
    นอกจากนี้ยังมีอุปกรณ์ที่กลุ่มบริษัท ทำการเช่าหรือสั่งทำจากบริษัทคู่ค้า (Supplier) ได้แก่
    อุปกรณ์โครงสร้างฉากและเวทีขนาดใหญ่ รวมทั้งยานพาหนะสำหรับใช้ในงาน
    โดยกลุ่มบริษัทมีนโยบายที่เข้มงวดในการควบคุมคุณภาพของอุปกรณ์ต่างๆ ที่นำมาใช้
    เพื่อเกิดความเป็นเลิศในการให้บริการ

    ต้นทุนการผลิต

    เนื่องจาก กลุ่มบริษัท อินเด็กซ์ มีการให้บริการที่ครบวงจร
    ดังนั้นค่าใช้จ่ายหรือต้นทุนที่เกิดขึ้นส่วนใหญ่ เป็นต้นทุนค่าใช้จ่ายที่อยู่ภายในกลุ่มบริษัท
    ทำให้สามารถควบคุมต้นทุนต่างๆ ได้อย่างมีประสิทธิภาพและ แม่นย่ำ
    รวมทั้งทำให้เงินหมุนเวียนอยู่ภายในกลุ่มบริษัท และอยู่ในสภาพคล่องตัว
    เพราะต้นทุนค่าใช้จ่ายที่ต้องจ่ายให้ บริษัทนอกกลุ่ม มีเป็นสัดส่วนที่น้อยกว่า

3.3.2 ผลกระทบต่อสิ่งแวดล้อม

ไม่มี

  3.4 งานที่ยังไม่ได้ส่งมอบ

ไม่มี

3. ธุรกิจภาพยนตร์

  3.1 ลักษณะผลิตภัณฑ์หรือบริการ

ธุรกิจภาพยนตร์เป็นธุรกิจที่ใช้เงินลงทุนค่อนข้างสูง โดยต้นทุนหลักๆ ในการผลิต ภาพยนตร์
หนึ่งเรื่อง ได้แก่

-   ต้นทุนผลิตจะอยู่ที่ประมาณ 20 -25 ล้านบาท

-   ต้นทุนในการโปรโมท อยู่ที่ประมาณ 12 – 15 ล้านบาท

  สำหรับระยะเวลาในการผลิตภาพยนตร์ 1 เรื่องนั้น อยู่ในช่วงเวลาประมาณ 8 เดือน ถึง 1
  ปีครึ่ง แล้วแต่ Project ของภาพยนตร์ ว่าเป็นขนาดใด
  (โดยเริ่มตั้งแต่การเขียนบทจนถึงระยะเวลาที่ภาพยนตร์เข้าฉาย)

ช่องทางในการขาย / รายได้ของภาพยนตร์ ได้แก่

1.  รายได้การขายสิทธิ์ให้กับสายหนังในต่างจังหวัด

2.  รายได้จากการเข้าฉายในโรงภาพยนตร์ในระบบส่วนแบ่งจากบัตรเข้าชมภาพยนตร์ในเขต
    กรุงเทพฯ โดยมีส่วนแบ่งระหว่างบริษัท และโรงภาพยนตร์ ที่ร้อยละ 50

3.  รายได้จากการขายสิทธิ์ให้บริษัทในต่างประเทศ

4.  รายได้จากการขายสิทธิ์ให้แก่ผู้ประกอบการธุรกิจที่เกี่ยวกับ Home Entertainment ที่จะ
    นำไปผลิตเป็นวีซีดี และดีวีดี โดยรายได้จะมาก หรือน้อย ขึ้นอยู่กับว่าภาพยนตร์เรื่องนั้นทำ
    รายได้ในขณะที่ฉายในโรงภาพยนตร์ได้มากหรือไม่ หากในขณะที่ฉายในโรงภาพยนตร์
    ภาพยนตร์ทำรายได้สูง รายได้จากการขายลิขสิทธิ์หนังเรื่องนั้น ๆ ก็จะสูงตามไปด้วย

5.  รายได้จากการขายสิทธิ์ในการแพร่ภาพทางเคเบิ้ลทีวี

6.  รายได้จากการขายสิทธิ์ให้สถานีโทรทัศน์ฟรีทีวี

  ตลอดระยะเวลา 4 ปีที่ผ่านมา บจก. จีทีเอช ซึ่งเป็นบริษัทในเครือ มีเป้าหมายที่จะผลิต
  ภาพยนตร์ที่มีคุณภาพโดยมีแผนที่จะผลิตภาพยนตร์ออกมาสู่ตลาดอย่างต่อเนื่องโดยเฉลี่ยที่ ประมาณ
  5 – 6 เรื่องต่อปี โดยมีลักษณะเนื้อหาแตกต่างกันออกไป คือมีทั้งภาพยนตร์ตลก
  ภาพยนตร์รักโรแมนติก ภาพยนตร์โรแมนติกคอมมาดี้ ภาพยนตร์สยองขวัญ ภาพยนตร์แนวไซโค
  (Horror) โดยบริษัทที่เป็นที่มีความพร้อมในด้านของบุคคลากร และทีมงานที่มีความชำนาญและมี
  การทำ research ตลาด และกลุ่มผู้ชมภาพยนตร์ ก่อนที่ลงทุนใน Project ใหม่ ๆ เสมอ
  ซึ่งเป็น

  ปัจจัยสำคัญที่ทำให้ภาพยนตร์ของบริษัทสามรถนำมาเสนอความแปลกใหม่ และได้รับความนิยม
  จากผู้ชมภาพยนตร์ด้วยดีตลอดมา

3.2 การตลาดและภาวะการแข่งขัน

นโยบายและลักษณะการตลาด

กลยุทธ์ทางการตลาดที่บริษัทใช้ ได้แก่ กลยุทธ์ด้านงานประชาสัมพันธ์ในการที่จะโปรโมท
ภาพยนตร์ให้เข้าถึงกลุ่มผู้ชมภาพยนตร์ที่ตั้งเป้าหมายไว้ได้ทั่วถึง ทั้งนี้เพื่อเป็นการดึงดูดให้
กลุ่มเป้าหมายเข้ามาชมภาพยนตร์ ซึ่งถือเป็นกลยุทธ์การตลาดของภาพยนตร์ โดยสิ่งที่บริษัททำคือ
เน้นการวางงบประมาณในการประชาสัมพันธ์ภาพยนตร์ให้เหมาะสม และเลือกใช้สื่อในการ

โปรโมทให้ถูกต้องกับกลุ่มเป้าหมาย

การประชาสัมพันธ์ภาพยนตร์ก่อนนำออกฉาย ถือว่ามีความจำเป็น และสำคัญอย่างมาก
สำหรับธุรกิจภาพยนตร์ในปัจจุบัน เพื่อให้ผู้ชมภาพยนตร์รับรู้ได้ว่าภาพยนตร์กำลังจะออกฉายแล้ว
และการทำการโปรโมทในรูปแบบใหม่ๆ ก็ถือว่ามีความสำคัญมาก

ภาวะการณ์แข่งขัน

  ในปี 2551 ตลาดภาพยนตร์ในประเทศไทยมีมูลค่าประมาณ 3,300 ล้านบาท (โดยมาจาก
  รายได้จาก Box Office เท่านั้น) ซึ่งอยู่ในระดับที่ใกล้เคียงกับปี 2550
  โดยภาพยนตร์ต่างประเทศมีส่วนแบ่งตลาดประมาณร้อยละ 49 ภาพยนตร์ไทยประมาณร้อยละ 35
  และภาพยนตร์อินดี้อีกประมาณร้อยละ 16

ภาพยนตร์ไทยที่ออกฉายในปี 2551 มีจำนวน 48 เรื่อง ทำรายได้รวม(เฉพาะ Box Office )
จำนวน 1,140 ล้านบาท ในส่วนของ บจก. จีทีเอช มีภาพยนตร์ออกฉายทั้งหมด 5 เรื่อง
โดยทำรายได้รวม(เฉพาะ Box Office )จำนวน 248 ล้านบาท

ลักษณะลูกค้าและกลุ่มลูกค้าเป้าหมาย

ลูกค้าที่เป็นกลุ่มเป้าหมายของบริษัท คือ กลุ่มลูกค้าที่ชื่นชอบการชมภาพยนตร์ที่มีอายุ ระหว่าง 15 –
30 ปี เป็นกลุ่มเป้าหมายหลัก

ผู้ประกอบการหลักในตลาดภาพยนตร์

  ผู้ประกอบการหลักในธุรกิจภาพยนตร์ ซึ่งได้สร้างผลงานภาพยนตร์ออกมาต่อเนื่องได้แก่

  จีทีเอช สหมงคลฟิล์ม อาร์เอส ไฟว์สตาร์ พระนครฟิล์ม และเอ็ม พิคเจอร์ ซึ่งเป็นผู้ประกอบการ
  รายใหม่ในธุรกิจภาพยนตร์

แนวโน้มการแข่งขัน

สำหรับในปี 2552 นั้น คาดการณ์ว่ามูลค่าตลาดรวมของภาพยนตร์ในประเทสไทยจะมี มูลค่าประมาณ
3,500 - 3,700 ล้านบาท จากการที่จะมีภาพยนตร์ฟอร์มใหญ่จากต่างประเทศเข้า ฉายหลายเรื่อง
แต่ในส่วนของ บจก. จีทีเอช คาดว่าจะเติบโตขึ้นที่ประมาณ 10-15% ตามที่ได้ ตั้งเป้าหมายไว้
โดยมีแผนที่จะนำภาพยนตร์ออกฉาย จำนวน 5 เรื่อง

3.3 การจัดหาผลิตภัณฑ์หรือบริการ

การจัดให้ได้มาซึ่งผลิตภัณฑ์เพื่อจำหน่าย

    องค์ประกอบสำคัญสำหรับธุรกิจภาพยนตร์

1)  บุคลากร

    บุคลากร ได้แก่ ผู้เขียนบทภาพยนตร์ ผู้กำกับภาพยนตร์
    ถือว่ามีส่วนสำคัญอย่างยิ่งในการผลิตและสร้างสรรค์ผลงานภาพยนตร์ โดยกลุ่มบริษัทฯ
    จะมีบุคลากรที่รับผิดชอบดูแลการผลิตโดยรวมซึ่งเป็นบุคลากรฝีมือดี
    และอยู่ประจำกับบริษัทมานาน

2)  การคัดสรรนักแสดง

    บริษัทเน้นมากในเรื่องการคัด
    และเลือกเฟ้นนักแสดงให้ตรงกับลักษณะของตัวละครในบทภาพยนตร์ แต่ละเรื่อง
    โดยมีนโยบายการสรรหาที่เป็นอิสระ

3)  ระยะเวลาในการผลิต

    ในการผลิตภาพยนตร์แต่ละเรืองนั้น ใช้เวลาประมาณหนึ่งปีถึงหนึ่งปีครึ่ง
    โดยเริ่มตั้งแต่พล็อตภาพยนตร์
    และพัฒนาต่อมาเป็นบทภาพยนตร์ร่างที่หนึ่งเพื่อเสนอต่อคระกรรมการของบริษัท
    หากผ่านการคัดเลือกด้วยคะแนนโหวตด้วยเสียงข้างมากในที่ประชุมว่าควรจะนำมาผลิตเป็นภาพยนตร์ก็จะมีการแก้ไข
    และพัฒนาบทภาพยนตร์ดังกล่าวให้เป็นบทภายนตร์ที่สมบูรณ์
    โดยขั้นตอนในการได้มาซึ่งบทภาพยนตร์ที่สมบูรณ์นี้จะใช้เวลาประมาณ 4-6 เดือน
    หลังจากได้บทภาพยนตร์ที่สมบูรณ์แล้
    ก็จะเป็นขั้นตอนของการเริ่มคำเนินการถ่ายทำโดยใช้เวลาในการถ่ายทำประมาณ 6-8
    แล้วแต่ภาพยนตร์ หลังจากถ่ายทำเสร็จก็เป็นขั้นตอนในการตัดต่อภาพยนตร์ในห้องแล๊ป
    อีกประมาณ 1-2 เดือน

4)  ระยะเวลาในการโปรโมทภาพยนตร์

    โดยปกติจะทำการโปรโมทภาพยนตร์ก่อนนำภาพยนตร์ออกฉายประมาณ 1-2 เดือน
    โดยขึ้นอยู่กับชนิดของสื่อที่ใช้

3.3.2 ผลกระทบต่อสิ่งแวดล้อม

ไม่มี

  3.4 งานที่ยังไม่ได้ส่งมอบ

ไม่มี

[1] Hot Wave 91.5 FM เปลี่ยนชื่อรายการเป็น Hot fm 91.5 ตั้งแต่ 1 ม.ค. 2552

[2] 89 Banana fm เปลี่ยนชื่อรายการเป็น Chill fm 89 ตั้งแต่ 1 ม.ค. 2552

[3] 89 Banana fm เปลี่ยนชื่อรายการเป็น Chill fm 89 และเปลี่ยน website
ของรายการเป็น www.chill89.fm ตั้งแต่ 1 ม.ค. 2552

[4] Hot Wave 91.5 FM เปลี่ยนชื่อรายการเป็น Hot fm 91.5 และเปลี่ยน website
ของรายการเป็น www.915hot.fm ตั้งแต่ 1 ม.ค. 2552

[5] หมายเหตุ Virgin Soft 103 ได้ยุติการออกอากาศ ตั้งแต่ 31 ธันวาคม 2551

[6] หมายเหตุ FM Max ได้ย้ายคลื่นจาก F.M. 94.5 MHz. ไปอยู่ที่ F.M. 103.0 MHz. ตั้งแต่
1 ม.ค.2552

[7] หมายเหตุ ข้อมูจากสมาคมผู้จัดพิมพ์และผู้จำหน่ายหนังสือแห่งประเทศไทย